Βρίζουν τον Μακρόν, θυμούνται τον Πεταίν, ξέχασαν τους φαντάρους - slpress.gr\nΒρίζουν τον Μακρόν, θυμούνται τον Πεταίν, ξέχασαν τους φαντάρους\nΠερίπου πριν από 101 χρόνια, το πολιτικο-στρατιωτικό κατεστημένο του γαλλικού έθνους το διαπερνούσε ένα αίσθημα ανακούφισης. Οι Γάλλοι πολιτικοί είδαν –επιτέλους- ότι ο διορισμένος μέχρι τότε αρχηγός του Γαλλικού Στρατού τα χε κάνει μαντάρα: Ο γαλλικός στρατός του Α’ Παγκοσμίου Πολέμου αιμορραγούσε με τρομακτικούς ρυθμούς χωρίς να σημειώνει καμία πρόοδο στο πεδίο της μάχης. Έτσι τον αντικατέστησαν με τον στρατηγό Νιβέλ. Αυτός δεν γούσταρε τις αμυντικές τακτικές του προκατόχου του, ήταν οργανωτικός και του άρεσε να συνδυάζει την τρομακτική ισχύ του πυροβολικού με την ορμή του πεζικού για κεραυνοβόλες επιθέσεις.\nΑυτό σχεδίαζε για την Άνοιξη του 1917, να διαπεράσει τις γερμανικές γραμμές όπως ένα μαχαίρι που σκίζει μια βρασμένη πατάτα φέρνοντας τον πόλεμο στο τέλος του, όπως υποσχόταν. Ήταν πράγματι αποφασισμένος να τερματίσει τον πόλεμο με απώλειες “μόνο 10.000 άνδρες” , και ούτε γάτα ούτε ζημιά. Γύρισε όλο το μέτωπο, αναπτέρωσε πρωτόγνωρα το ηθικό των ξεκατινιασμάτων ανδρών και διέταξε επίθεση στις 16 Απριλίου. Τότε λοιπόν 1.2 εκατομμύριο άνδρες, 7,000 πυροβόλα και -για πρώτη φορά στην παγκόσμια ιστορία- 128 άρματα μάχης χύθηκαν πάνω στους Γερμανούς και… φάγανε τα μούτρα τους. Οι τελευταίοι ήταν καλά προετοιμασμένοι και οι Γάλλοι όχι και τόσο.\nΑ, και μια λεπτομέρεια, τα γαλλικά σχέδια είχαν πέσει στα γερμανικά χέρια αλλά ο Νιβέλ δεν συγκινήθηκε να τα αναπροσαρμόσει. Τέλος πάντων, οι απώλειες ανήλθαν γύρω στους 347.000 αγγλογάλλους από 118.000 έως 187.000 και το μόνο κέρδος ήταν να προκαλέσουν ανάλογο πόνο στους Γερμαναράδες (163.000 απώλειες) και να καταλάβουν λίγα ακόμα μέτρα βομβαρδισμένης γης. Τόσοι νέοι γίνανε πρόωρα χώμα. Κόλαφος! Οι απλοί στρατιώτες είχαν επενδύσει πολλά στον Νιβέλ αλλά δεν του έκατσε το σχέδιό του, οι καλοί του τρόποι στα γαλλικά σαλόνια της δικοίκησης και η κομψότητα δεν αρκούσαν. Αν είναι να ξεκάνεις όλο το στράτευμα για λίγα μέτρα γης δεν ωφελεί, το ξέρουν πολλοί χασάπηδες αυτό.\nΕκεί λοιπόν που ο γαλλικός στρατός είναι εξαντλημένος, με το φαγητό να μυρίζει, τα ποντίκια να περπατάνε στους ώμους τους, τους γιατρούς και την επιμελητεία να μην ξέρουν που πάνε τα τέσσερα, έρχονται οι αξιωματικοί και διατάζουν επίθεση! “Όπα, σταθείτε ρε καλόπαιδα, σοβαρολογείτε; Αν οι στρατιωτικά αναλφάβητοι Γάλλοι στρατηγοί δεν γνωρίζουν από τακτικές και κάνουνε πειραματισμούς στο μέτωπο λες και παίζουν στρατιωτάκια στην αυλή του σπιτιού τους θα την πληρώσουμε εμείς;” εικάζουμε ότι θα σκέφτονταν κάποιοι. Εν τω μεταξύ, φυλλάδια φιλειρηνιστών που μοιράζονταν στο μέτωπο, το αυξημένο κρασί και οι ανύπαρκτες άδειες οξύνουν ακόμα περισσότερα τα πνεύματα.\nΣτρατιώτες και υπαξιωματικοί από πολλές μονάδες αρνούνταν να εκτελέσουν διαταγές. Με μεγάλη τους χαρά θα κάνανε άμυνα αλλά σε καμία περίπτωση επίθεση. Από τις 29 Απριλίου μέχρι τις 10 Ιουνίου καταγράφηκαν 120 περίπου επεισόδια στάσεων και ανταρσιών στον γαλλικό στρατό. Τη γαλλική κυβέρνηση την έχει πιάσει κρύος ιδρώτας, παρατηρώντας μάλιστα και τους λαϊκούς ξεσηκωμούς στη Ρωσία. Μια γενικευμένη εξέγερση στο στράτευμα θα αποτελούσε θείο δώρο στους αντιπάλους να τσακίσουν το γαλλικό έθνος και να χαθεί ο πόλεμος.\nΗ σειρά του Πεταίν\nΟ Νιβέλ, λοιπόν, αντικαταστάθηκε από έναν καινούργιο, τον Πεταίν. Αυτός όμως μπήκε φουριόζος και αποφασισμένος να επαναφέρει την πειθαρχία στο στράτευμα. Η γαλλική βουλή του λύνει τα χέρια. Σύμφωνα με νέο διάταγμα ο αρχιστράτηγος είναι ο μοναδικός που μπορεί να αποφασίσει ποιος θα τουφεκιστεί ή όχι ενώ κανείς δεν μπορεί να μεσολαβήσει για απονομή χάρης. Ο Πεταίν δίνει διαταγή στους στρατηγούς να συγκαλούν χιλιάδες στρατοδικεία εξπρές χωρίς να το αναφέρουν σε ανωτέρους. Πρέπει να επαναφέρουν την πειθαρχία πάση θυσία.\nΦερ’ ειπείν, στις αρχές Ιουνίου ξεχώρισαν 12 άνδρες από τους λόχους ενός τάγματος για να τους δικάσουν για λιποταξία. Το κατηγορητήριο ήταν τόσο ηλίθιο που θαρρείς ότι μεσολάβησε ο επιθεωρητής Κλουζώ. Πολλοί άνδρες επελέγησαν για να δικαστούν είτε επειδή ήταν ύποπτες οι εκφράσεις του προσώπου τους, είτε κοίταξαν λοξά στην πορεία και τέτοια “σοβαρά” παραπτώματα.\nΟ ένας εξ αυτών, ο δεκανέας Κρονώ, παρόλο που είχε αποδείξεις ότι βρισκόταν κλινήρης στο νοσοκομείο και ανήμπορος να περπατήσει τη στιγμή των μαζικών στάσεων, καταδικάστηκε σε καταναγκαστικά έργα. Ο δικηγόρος τους εκλιπαρούσε το δικαστήριο για επιείκεια αλλά ο στρατοδίκης ήταν ένα άτεγκτος απαντώντας «στο σημείο που φτάσαμε, δέκα και είκοσι άνδρες περισσότεροι ή λιγότεροι δεν λογαριάζονται πια». Άλλοι θα εκτελούνταν και άλλοι θα πήγαιναν σε φυλακές-κολαστήρια για καταναγκαστικά έργα.\nΤην ημέρα της εκτέλεσης, καθώς το εκτελεστικό απόσπασμα συνόδευε τους κατάδικους στον τόπο εκτέλεσης, πέφτουν κάτι γερμανικές οβίδες και τους ξαπλώνουν όλους. Μένει ωστόσο ένας όρθιος, ο δεκανέας Μουλιά. Κοιτάζει γύρω του και δεν πίστευε στα μάτια του: μπορούσε να το σκάσει και να σωθεί γιατί απλούστατα οι δεσμώτες του πρώην συνάδεφοι είτε νεκροί είτε τραυματισμένοι! Αμέσως αρχίζει να τρέχει ώστε εξαφανίστηκε στο παρακείμενο δάσος. Έκτοτε κανείς δεν έμαθε τι απέγινε.\nΗ θεία δίκη όμως που συνόδευσε τον Μουλιά δεν μπόρεσε να το κάνει και για τα άλλα έκτακτα στρατοδικεία του Πεταίν, ενώ ο ο πέμπτος κατά σειρά Γάλλος πρωθυπουργός στη διάρκεια του πολέμου Ζώρζ Κλεμανσώ παραδεχόταν ότι η “στρατιωτική δικαιοσύνη έχει τόση σχέση με το Δίκαιο, όση σχέση έχει η στρατιωτική μουσική με τη μουσική“. Πάντως, ο Πεταίν έκανε το καθήκον του, επανέφερε την πειθαρχία και συντέλεσε στη νίκη του Α’ Παγκοσμίου Πολέμου. Τα χρόνια πέρασαν, ο Γάλλοι νίκησαν το 1918 αλλά τελικά ηττήθηκαν το 1940 και πλέον, ο άλλοτε νικητής Πεταίν κατέληξε συνεργάτης της φιλοναζιστικής κυβέρνησης Βισύ. Μετά τον πόλεμο καταδικάστηκε σε θάνατο για αυτή του την επιλογή, ποινή η οποία μετατράπηκε στη ισόβια από τον Ντε Γκώλ.\nΤι είπε για Αίγυπτο, Γαλλία και Ελλάδα στην "Sabah" ο Τσαβούσογλου\nΣτη Γαλλία ακόμα ψάχνονται\nΣτη Γαλλία γιορτάζουν τον τερματισμό του Α’ Παγκόσμιου Πόλεμου, επεισοδιακά και διχαστικά. Οι διθυραμβικές δηλώσεις Μακρόν για τον στρατάρχη Πεταίν, τη μνήμη του οποίου θα τιμήσει, έχουν προκαλέσει κύμα διαμαρτυρίας. “Νομίζω ότι είναι απολύτως αποδεκτό να αποτίσουμε φόρο τιμής στους στρατάρχες που οδήγησαν το στρατό μας στη νίκη. Ο στρατηγός Πεταίν ήταν ένας μεγάλος στρατιώτης στον Α’ Παγκόσμιο Πόλεμο” είπε ο Γάλλος πρόεδρος, συμπληρώνοντας “ότι [ο Πεταίν] έκανε καταστροφικές επιλογές στον Β’ Παγκόσμιο Πόλεμο“.\nΟ δε Μελανσόν, ψάχνοντας τον εαυτό του στο πολιτικό σύστημα έγραψε “Ο Πεταίν ήταν προδότης και αντισημίτης. Τα εγκλήματά του και η προδοσία του δεν μπορούν να διαγραφούν από την ιστορία. Μακρόν το παράκανες” . «Είναι σοκαριστικό για τη Γαλλία να τιμά έναν άνθρωπο που κρίθηκε ανάξιος να καλείται Γάλλος» είπε από την πλευρά του ο πρόεδρος της οργάνωσης Crif που εκπροσωπεί περίπου 400.000 Εβραίους της Γαλλίας.\nΟ Πεταίν πίστεψε ότι η απόφασή του στον Πρώτο Πόλεμο έφερε αποτελέσματα στο στράτευμά του και πράγματι εκ του αποτελέσματος έφερε. Ακριβώς το ίδιο θα έκανε πολλά χρόνια μετά, συνεργάστηκε με τη ναζιστική Γερμανία ώστε να διατηρήσει την “ηρεμία” στη χώρα του και ως ένα βαθμό και αυτό το πέτυχε. Στην πρώτη περίπτωση όμως το έκανε με κόστος μερικούς αθώους φαντάρους. Στη δεύτερη, με κόστος την τιμή της Γαλλίας και θύματα και Εβραίους πολίτες, οι οποίοι βέβαια θα οδηγούνταν στα κρεματόρια ανεξαρτήτως του Πεταίν.\nTo αφήγημα Μακρόν θυμήθηκε τον “μεγάλο στρατιωτικό ηγέτη” , ενώ το αντιπολιτευτικό τον “συνεργάτη” Πεταίν (la collaboration), λησμονώντας τις υπηρεσίες του στρατάρχη στον Α’ Παγκόσμιο Πόλεμο. Κανείς όμως δεν θα κρίνει τον Πεταίν για μια χούφτα αθώους Γάλλους, δύσκολα. Η πολιτική τους σημασία δεν μαρκετάρεται τόσο εύκολα ώστε να κεφαλαιοποιηθεί και να ασκήσει κανείς αντιπολίτευση. Ακόμα και τα ιστορικά αρχεία του γαλλικού κράτους έκαναν 100 χρόνια να ανοίξουν (αν έχουν ανοίξει) για εκείνους τους ξεχασμένους “λιποτάκτες” του 1917.\nΟ διαλυμένος δημοσκοπικά Μακρόν χρησιμοποιεί το χαρτί του πατριωτισμού και στην αντιπολίτευση βρήκαν τον τρόπο να σηκώσουν το γάντι. Τα πρόσωπα δικάζουν εύκολα την Ιστορία αλλά η διαχωριστική γραμμή μεταξύ της αγάπης για την πατρίδα και αυτής για τους ανθρώπους πάντα ήταν πολύ λεπτή και τρομακτικά χειραγωγίσιμη.\nΜόνη παρηγοριά η τύχη του δεκανέα Μουλιά, που χάθηκαν τα ίχνη του σε εκείνο το δάσος.\nΕτικέτες Α' Παγκόσμιος Πόλεμος Βαγγέλη Γεωργίου Γαλλία γαλλικός στρατός Μακρόν Ναζί Πεταίν


Θα κολυμπάει 30 ώρες για τον... «ορίζοντα» - Ειδήσεις - νέα - Το Βήμα Online\nΘα κολυμπάει 30 ώρες για τον… «ορίζοντα»\nΔιάπλους της Μάγχης, ανάβαση στην κορυφή του Εβερεστ, αναβάσεις στο ιαπωνικό ηφαίστειο Φιούτζι, στις Αλπεις και στα Βραχώδη Ορη. Δεν πρόκειται για τα επιτεύγματα ενός υπεραθλητή αλλά ενός... κανονικού γιατρού. Κατά συνέπεια, ο κ. Γεώργιος-Ιωάννης Τσιάνος είναι μάλλον ξεχωριστή περίπτωση. Και διόλου παράξενα, την προσεχή Πέμπτη 7 Οκτωβρίου θα επιχειρήσει τον επόμενο άθλο του, ο οποίος θα είναι κολυμβητικός. Στόχος του είναι να διασχίσει κολυμπώντας την απόσταση από τη Νεάπολη Λακωνίας ως τον Μπάλο Κισσάμου.\nΔιάπλους της Μάγχης, ανάβαση στην κορυφή του Εβερεστ, αναβάσεις στο ιαπωνικό ηφαίστειο Φιούτζι, στις Αλπεις και στα Βραχώδη Ορη. Δεν πρόκειται για τα επιτεύγματα ενός υπεραθλητή αλλά ενός… κανονικού γιατρού. Κατά συνέπεια, ο κ. Γεώργιος-Ιωάννης Τσιάνος είναι μάλλον ξεχωριστή περίπτωση. Και διόλου παράξενα, την προσεχή Πέμπτη 7 Οκτωβρίου θα επιχειρήσει τον επόμενο άθλο του, ο οποίος θα είναι κολυμβητικός. Στόχος του είναι να διασχίσει κολυμπώντας την απόσταση από τη Νεάπολη Λακωνίας ως τον Μπάλο Κισσάμου. Από τη Λακωνία ως την Κρήτη, δηλαδή, για όποιον ακόμη δεν κατάλαβε το μέγεθος. Για χόμπι; Οχι μόνο. Ο κ. Τσιάνος έχει ιερό σκοπό, αυτόν της αφύπνισης και της προβολής της εθελοντικής οργάνωσης «Ορίζοντες», η οποία ασχολείται με την περίθαλψη παιδιών και ενηλίκων με καρκίνο. Ο κολυμβητικός υπερμαραθώνιος του κ. Τσιάνου έχει ως στόχο να προβάλει το έργο της οργάνωσης και να βοηθήσει στην εξάπλωσή του. «Τέτοιες πρωτοβουλίες βοηθούν τους στόχους μας όπως είναι η ανέγερση του ξενώνα Ηοspice στα Χανιά, έναν ξενώνα που θα φιλοξενεί καρκινοπαθείς σε τελικό στάδιο» λέει η κυρία Αργυρώ Δρακάκη, κοινωνική λειτουργός που συμμετέχει στους «Ορίζοντες». «Το έργο αυτή τη στιγμή φαίνεται να έχει κολλήσει στην πατροπαράδοτη ελληνική γραφειοκρατία. Ελπίζω με τη συμβολική κίνηση του κ. Τσιάνου, καθώς και άλλες παρόμοιες πρωτοβουλίες που προγραμματίζονται, οι αρχές και οι πολίτες να ευαισθητοποιηθούν» συμπληρώνει.\nΟ κ. Τσιάνος προετοιμάζεται επί σχεδόν δύο χρόνια καθημερινώς για την κολυμβητική του προσπάθεια των 54 ναυτικών μιλίων. Είναι γιατρός- φυσιολόγος και, όπως λέει στους ανθρώπους που στηρίζουν τις προσπάθειές του, μέσα από τέτοιου είδους εγχειρήματα επιχειρεί την εξερεύνηση και των ανθρώπινων ορίων. Εχει ήδη εξερευνήσει άλλωστε τα δικά του. Το 2000 πέτυχε τον διά πλου της Μάγχης σημειώνοντας την καλύτερη ελληνική επίδοση ως σήμερα, ενώ το 2004 έγινε ο πρώτος συμπατριώτης μας που πάτησε την υψηλότερη κορυφή του κόσμου στο όρος Εβερεστ. Ρεκόρ απίστευτα, αν σκεφθεί κανείς ότι μόλις δύο άνθρωποι σε όλον τον κόσμο έχουν καταφέρει να συνδυάσουν τα δύο αυτά επιτεύγματα.\nΓεννημένος στην Αθήνα το 1976, σπούδασε στο Πανεπιστήμιο Βerkeley της Καλιφόρνιας και συνέχισε τις μεταπτυχιακές του σπουδές στην Αγγλία αποκτώντας διδακτορικό τίτλο στη Σκωτία. Εχει ειδικευθεί στην ανθρώπινη Ιατρική Φυσιολογία σε Αντίξοες Περιβαλλοντικές Συνθήκες, ενώ πλην της Ιατρικής σημαντικό κομμάτι της ζωής του αποτελεί ο αθλητισμός. Ηταν πρωταθλητής κολύμβησης με τους συλλόγους των Τρικάλων και του Ολυμπιακού, ενώ περιλαμβάνεται στους αθλητές με σημαντικές επιτυχίες στον χώρο της υπερμαραθώνιας κολύμβησης ανοιχτής θαλάσσης. Για να καλύψει τα 54 μίλια της διαδρομής ο κ. Τσιάνος θα μείνει συνεχώς στο νερό για περισσότερες από 30 ώρες. Στην προσπάθειά του θα συνοδεύεται από ένα καταμαράν στο οποίο θα επιβαίνουν ο προπονητής του κ. Νίκος Ρεπανάς, καθώς και γιατρός που θα παρακολουθεί την εξέλιξη της υγείας του έλληνα υπεραθλητή.\nΠειραιώς 1, Μέγαρο Πλάζα, Χανιά, ΤΚ 73100, τηλ. επικοινωνίας: 28210 79650-6982 666.650.\nΕπόμενος στόχος είναι το «Ηospice» στα Χανιά. Δεν θα αποτελεί νοσοκομείο σε μικρογραφία, αλλά ειδικά σχεδιασμένο και διαμορφωμένο ξενώνα ώστε να διευκολύνεται η παραμονή εκεί των ασθενών και των συνοδών τους. Ηδη ο «Ορίζοντας» έχει κατορθώσει να «στελεχωθεί» με ιατρούς, νοσηλευτές, ψυχολόγους και κοινωνικούς λειτουργούς, σε εθελοντική βάση. «Η ελληνική γραφειοκρατία, όμως, κάνει παντού το θαύμα της» εξηγεί ο κ. Αδοντάκης. Παρά το γεγονός ότι το οικόπεδο έχει βρεθεί και οι όροι παραχώρησής του έχουν συμφωνηθεί με τον Δήμο Θερίσου, όπου ανήκει η έκταση, η υπόθεση έχει κολλήσει στα γρανάζια της γραφειοκρατίας. Σύμφωνα με τον δήμαρχο της περιοχής κ. Γιώργο Τσαπάκο «έχουν ανακύψει ορισμένα νομικά κωλύματα. Το υπό παραχώρηση οικόπεδο ανήκει σε ανταλλάξιμες εκτάσεις των οποίων η κυριότητα μόνο τυπικά ανήκει στον δήμο. Λόγο και ρόλο στη διαχείριση της έκτασης έχει το υπουργείο Αγροτικής Ανάπτυξης στο οποίο ανήκε».


Η Opel κυριάρχησε στις Αζόρες - motornews.gr\nΗ Opel κυριάρχησε στις Αζόρες\nΟ εργοστασιακός οδηγός της Opel, Chris Ingram, νικητής στον πρώτο αγώνα της χρονιάς για το ERC Junior στο Azores Airlines Rally\nΗ Opel κυριάρχησε με εντυπωσιακό τρόπο στο ξεκίνημα της αγωνιστικής περιόδου του FIA ERC Junior στο Azores Airlines Rally. Από την πρώτη κιόλας ειδική διαδρομή οι εργοστασιακοί οδηγοί της Opel, Christopher Ingram (22 ετών από το Μάντσεστερ, Αγγλία) και ο Jari Huttunen (23 ετών από το Κιουρούβεσι, Φινλανδία) έδωσαν συναρπαστικές μάχες κορυφής για τη νίκη. Στο τέλος του πρώτου σκέλος το βράδυ της Παρασκευής, μόνο 4,7 δευτερόλεπτα χώριζαν τα δύο πληρώματα των εργοστασιακών Opel ADAM R2 στην 1η και 2η θέση της κατηγορίας junior, ενώ οι αντίπαλοί τους είχαν μείνει αρκετά λεπτά πίσω.\nΗ κυριαρχία της Opel συνεχίστηκε και την τελευταία ημέρα σε αντίξοες συνθήκες πυκνής ομίχλης και βροχής. Οι Ingram και Huttunen συνέχισαν να δίνουν μάχες στα δευτερόλεπτα κερδίζοντας οι δυο τους στις 15 από τις 16 ειδικές του αγώνα (Ingram 8, Huttunen 7). Στην ειδική διαδρομή 13 η κορυφή της κατάταξης άλλαξε, με τον Ingram να χάνει χρόνο 7 δευτερολέπτων και την πρώτη θέση από τον Huttunen, λόγω προβλημάτων με την πίεση του καυσίμου. Για καλή τύχη του Πρωταθλητή Ευρώπης ERC3, το πρόβλημα παρουσιάστηκε σε μία από τις πιο μικρές ειδικές διαδρομές του αγώνα και ακριβώς πριν από το προγραμματισμένο σέρβις. Εκεί, η ομάδα Opel Rallye Junior αντικατέστησε την αντλία καυσίμου και το ρεζερβουάρ δίνοντας την ευκαιρία στο Βρετανό να επανέλθει στη μάχη στις τελευταίες τρεις ειδικές διαδρομές.\nΚερδίζοντας τις δύο επόμενες ειδικές διαδρομές, ο Huttunen με το συνοδηγό του Antti Linnaketo αύξησαν τη διαφορά τους στα έξι δευτερόλεπτα από τους συναδέλφους τους στην ομάδα και έμοιαζαν να έχουν εξασφαλίσει τη νίκη στο ντεμπούτο τους με την ADAC Opel Rallye Junior Team μέχρι τα 500 μέτρα πριν από τον τερματισμό της τελευταίας ειδικής διαδρομής, όπου είδαν το όνειρο της νίκης να εξανεμίζεται λόγω του σπασμένου άξονα μετάδοσης, προφανώς μετά από την επαφή με τοίχο στην ειδική διαδρομή 14. Ο νικητής του ADAC Opel Rallye Cup το 2016 ήταν εμβρόντητος: «έχω μείνει άφωνος. Τα πηγαίναμε τόσο καλά στον πρώτο μας αγώνα του ERC Junior, η μάχη με τον Chris ήταν τόσο απολαυστική, όλα πήγαιναν καλά και μετά συνέβη αυτό. Είναι η απόδειξη του πόσο σημαντική είναι η – ελάχιστη έστω – τύχη στα ράλι. Όμως και πάλι ήταν μεγάλη εμπειρία να συμμετέχω για πρώτη φορά σε αγώνα του ERC ως εργοστασιακός οδηγός εδώ στις Αζόρες. Και υπόσχομαι ότι θα επανέλθουμε ακόμη πιο δυνατοί!»\nΜία μικρή παρηγοριά για τον Φινλανδό ήταν το βραβείο “Colin McRae ERC Flat Out Trophy” που του απένειμε η επιτροπή του αγώνα ως ανταμοιβή για τον τολμηρό τρόπο οδήγησης. Το συγκεκριμένο έπαθλο έχει προκηρυχθεί προς τιμήν του αείμνηστου Σκωτσέζου Παγκόσμιου Πρωταθλητή Ράλι του 1995, ο οποίος οδηγούσε πάντα στο απόλυτο όριο και δυστυχώς έχασε τη ζωή του σε ατύχημα με ελικόπτερο το 2007.\nΈτσι, ο Chris Ingram και ο συνοδηγός του Elliott Edmondson κατέκτησαν τελικά τη νίκη που έμοιαζαν να είχαν χάσει. «Αισθάνομαι πολύ άσχημα για τον Jari”, είπε ο νικητής. «Πάλεψε σκληρά μαζί μας στον πρώτο του αγώνα και τα πήγαινε τόσο καλά. Ωστόσο πιστεύω ότι αξίζαμε αυτήν τη νίκη. Πέρα από το μικρό τεχνικό πρόβλημα που είχαμε στην ειδική διαδρομή 13, το ADAM R2 τα πήγαινε περίφημα και είμασταν πάντα μπροστά στην κατάταξη των R2. Να ευχαριστήσω την ομάδα των μηχανικών, η οποία δούλεψε με αστραπιαία ταχύτητα. Τώρα θα γιορτάσω τη δεύτερη νίκη μου στις Αζόρες και ανυπομονώ για την επόμενη πρόκληση στα Κανάρια νησιά, το Μάιο».\nΗ νεαρή Ιταλίδα Tamara Molinaro γιόρτασε επίσης το ιδιαίτερα θετικό ντεμπούτο της στο ERC με την Opel Rallye Junior Team. Μαζί με την έμπειρη συνοδηγό της από την Αυστρία Ursula Mayrhofer, η 19χρονη από το Μοντράζιο της λίμνης Κόμο, έδειξε την αξία της απέναντι σε σκληρό ανταγωνισμό, πλησιάζοντας συνεχώς τους συναδέλφους της Ingram και Huttunen. Δυστυχώς, χτύπησε σε βράχο με το ADAM R2 στο δεύτερο πέρασμα της περίφημης ειδικής διαδρομής “Sete Cidades”, στον αυχένα ενός ηφαιστειακού κρατήρα που έχει μετατραπεί σε λίμνη, και δεν μπορούσε να επιστρέψει στο service park χωρίς βοήθεια, με αποτέλεσμα να μην βαθμολογηθεί στο πρώτο σκέλος του αγώνα.\nΜετά την επισκευή του αυτοκινήτου, οι Molinaro/Mayrhofer ξαναμπήκαν στη μάχη την τελευταία ημέρα, βελτιώνοντας συνεχώς το ρυθμό τους, για να φτάσουν στην τρίτη θέση της κατάταξης στο δεύτερο σκέλος. Τελικά, κατέκτησαν μία αξιοζήλευτη τέταρτη θέση στον πρώτο μεγάλο, διεθνή αγώνα τους, κερδίζοντας και το έπαθλο ERC Ladies Trophy. «Τι απίστευτη εμπειρία», είπε με χαμόγελο η νεαρή οδηγός ράλι, η οποία βρέθηκε στο Opel Rallye Junior Team χάρη στο πρόγραμμα ανάδειξης οδηγών των Red Bull, Opel και Pirelli. «Ήταν ο πρώτος μου αγώνας ERC ως εργοστασιακή οδηγός της Opel και οι καταπληκτικές ειδικές διαδρομές εδώ στις Αζόρες ξεπέρασαν κάθε προσδοκία.\nΉταν μεγάλη ατυχία το ότι αναγκαστήκαμε να εγκαταλείψουμε στο τελευταίο τμήμα του πρώτου σκέλους την Παρασκευή, αλλά κατά τ’ άλλα όλα πήγαν καλά. Η συνεργασία μας με την Ursula στο αυτοκίνητο είναι εξαιρετική, η ομάδα μου έκανε φοβερή δουλειά και το ADAM R2 τα πήγε περίφημα. Είμαι απλά ενθουσιασμένη.»\nΟ Ingram είναι επικεφαλής της κατάταξης στο FIA ERC Junior με 39 βαθμούς μπροστά από τον οδηγό της Peugeot Aleks Zawada (29) ενώ η Tamara Molinaro βρίσκεται στην 4η θέση με 17 βαθμούς.\nOpel Insignia GSi: Τα πάντα για την κορυφαία έκδοση


Δευ, 06/12/2021 - 17:47\nΒαρομετρικό χαμηλό αναμένεται να επηρεάσει την περιοχή, από το βράδυ της Τρίτης μέχρι το βράδυ της Τετάρτης.\nΣύμφωνα με το τμήμα μετεωρολογίας, απόψε ο καιρός θα είναι μερικώς συννεφιασμένος με ενδεχόμενο να σημειωθούν μεμονωμένες βροχές, κυρίως στα παράλια. Οι άνεμοι θα πνέουν κυρίως βορειοανατολικοί ως νοτιοανατολικοί, ασθενείς μέχρι μέτριοι, 3 με 4 μποφόρ. Η θάλασσα θα είναι λίγο ταραγμένη και αργότερα στα ανατολικά παράλια μέχρι ταραγμένη. Η θερμοκρασία θα πέσει γύρω στους 10 βαθμούς στο εσωτερικό, γύρω στους 14 στα παράλια και γύρω στους 7 βαθμούς στα ψηλότερα ορεινά.


Ο ΧΑΦΙΕΣ: Βουλιάζει στις λάσπες και στα ψέματα το αφήγημα της κυβέρνησης\nΔύο γεγονότα που έγιναν τις τελευταίες εβδομάδες άλλαξαν το πολιτικό σκηνικό. Κυρίως διέλυσαν το ηθικό πλεονέκτημα της κυβέρνησης και αποκάλυψαν ταυτόχρονα την πλήρη διαχειριστική ανικανότητα μιας δράκας τυχάρπαστων πολιτικών.\nΣύμφωνα με έρευνα τη Prorata που δημοσιεύσε η Εφημερίδα των Συντακτών (όχι δηλαδή μια δεξιά εφημερίδα), υπάρχει έντονη δυσαρέσκεια των πολιτών για την κυβέρνηση πάνω στα δύο αυτά θέματα.\nΑκόμη υψηλότερα είναι τα ποσοστά της αποδοκιμασίας προς το κυβερνών κόμμα (αθροιστικά 72%) για το ζήτημα της θεομηνίας που έπληξε τη Δυτική Αττική, ποσοστό που φτάνει το 75% στις απαντήσεις των κατοίκων της Αττικής. Καλή γνώμη για τις ενέργειες της κυβέρνησης εκφράζει το 23%. Το ίδιο σκηνικό διαπιστώνεται σε ό,τι αφορά τη στάση της Περιφέρειας Αττικής, ενώ αντιθέτως περισσότερες είναι οι θετικές καταγραφές για την αντιμετώπιση της πλημμύρας από τους δήμους.\nΤο αφήγημα της κυβέρνησης με απλά λόγια βουλιάζει τόσο στις λάσπες που υπάρχουν ακόμη στη Μάντρα όσο και στα ψέματά της για βελτίωση της οικονομίας. Η έρευνα δεν είναι απλά καμπανάκι για το παρεάκι του Μαξίμου που επιδίδεται σε ανορθόδοξο πόλεμο. Είναι η ταφόπλακά της και μένει να γίνει η κηδεία της.


Third Party | Beat-Town\nΟι Third Party κυκλοφορούν το πολυαναμενόμενο album τους στις 24 Φεβρουαρίου με τον τίτλο “Hope” και το “Have No Fear” αποτελεί άλλο ένα μεγάλο single του εν λόγω δίσκου.\nThird Party – Veins\nΟι Third Party ετοιμάζονται για τον νέο τους δίσκο αλλά και για το τρίτο μεγάλο single από το album, με τον τίτλο “Veins”. Το επίσημο, καθαρό preview του κομματιού ανέβηκε ήδη στον επίσημο λογαριασμό τους στο YouTube.\nThird Party – Live Forever (VIDEO)\nΟι Third Party κυκλοφορούν σήμερα το επίσημο video clip του “Live Forever”, λίγες μέρες δηλαδή πριν την επίσημη κυκλοφορία του πολυαναμενόμενου δίσκο τους!\nΈκτωρ Αποστολόπουλος July 13, 2016\nThird Party & Sem Vox – Never Let You\nThird Party και Sem Vox μαζί στο ίδιο κομμάτι με τίτλο “Never Let You” και με την ισχυρή υποστήριξη της Armada. Μην το χάσετε!\nΈκτωρ Αποστολόπουλος March 3, 2016\nThird Party – Start It\nΟι Third Party θέλουν να συνεχίσουν το θετικό σερί νέων κυκλοφοριών από το δικό τους label Release Records με άλλο ένα θετικό κομμάτι. Το “Start It” αποτελεί το νέο τους δημιούργημα και πλέον μπορείτε να το τσεκάρετε μέσω των διαδικτυακών streams που έχουν παρθεί από διάφορα podcasts και sets.\nΟι φοβεροί παραγωγοί Third Party εγκαινιάζουν και παρουσιάζουν το νέο τους ραδιοφωνικό podcast, που ακούει στο όνομα “Release Radio“. Ακούστε το πρώτο επεισόδιο και δείτε την tracklist με όλους τους τίτλους των κομματιών στη συνέχεια του άρθρου. Tracklist 1. Third Party X Sentinel ‘Real Sound’ w/ Chemical Brothers ‘Galavanize’ 2. Axwell Ingrosso vs Third Party ‘Dream Everyday […]


Σίγουροι για την παραμονή Γκώνιας και Τσέλιος - Αθλητισμός - Νέα Κρήτη\nΤώρα διαβάζετε: Σίγουροι για την παραμονή Γκώνιας και Τσέλιος\nΣίγουροι για την παραμονή Γκώνιας και Τσέλιος\nΕνθουσιασμένος για το νέο σταθμό στην καριέρα του δήλωσε ο Ηλίας Τσέλιος μιλώντας στην κάμερα της Κρήτη ΤV, ο οποίος ευχαρίστησε τους ανθρώπους του Εργοτέλη για την εμπιστοσύνη που έδειξαν στο πρόσωπό του.\nΕνθουσιασμένος για το νέο σταθμό στην καριέρα του δήλωσε ο Ηλίας Τσέλιος μιλώντας στην κάμερα της Κρήτη ΤV, ο οποίος ευχαρίστησε τους ανθρώπους του Εργοτέλη για την εμπιστοσύνη που έδειξαν στο πρόσωπό του. Ο ίδιος ανέφερε πως έχει παρακολουθήσει όλα τα φετινά παιχνίδια της ομάδας και δήλωσε πεπεισμένος πως οι «κιτρινόμαυροι» θα καταφέρουν να πετύχουν το στόχο της παραμονής.\n«Είμαι πάρα πολύ χαρούμενος που βρίσκονται εδώ στην ομάδα του Εργοτέλη. Ευχαριστώ τους ανθρώπους που με υποστήριξαν και με εμπιστεύτηκαν. Έχω δει όλα τα ματς του Εργοτέλη και η κατάταξη δεν είναι αυτή που αξίζει στον Εργοτέλη. Δεν πιστεύω ότι χρειάζεται να αλλάξει κάτι, κάνουμε πάρα πολύ καλή δουλειά και τα αποτελέσματα θα έρθουν και ο στόχος θα επιτευχθεί», τόνισε ο Ηλίας Τσέλιος.\nΣτο ίδιο μήκος κύματος και οι δηλώσεις του Τάκη Γκώνια, ο οποίος εξέφρασε την ικανοποίησή του για τη μεταγραφική ενίσχυση, ενώ παράλληλα προανήγγειλε ακόμα δύο προσθήκες.\n«Έχουν γίνει στοχευμένες μεταγραφές, όπου έχει θέμα η ομάδα. Είναι μια μεταβατική περίοδο για τον Εργοτέλη. Δεν του αξίζει η βαθμολογική θέση στην οποία βρίσκεται γιατί δε συνάδει μ' αυτό που παίζουμε. Θα γίνουν ακόμα δύο μεταγραφές, ωστόσο θα ενημερωθείτε με επίσημη ανακοίνωση», ήταν τα λόγια του προπονητή του Εργοτέλη.\nΈρχονται Οικονόμου και Νικολακάκης\nΣτην τρίτη του μεταγραφική κίνηση προχώρησε ο Εργοτέλης στο πλαίσιο ενίσχυσης της ομάδας για την συνέχεια του πρωταθλήματος.\nΟ λόγος για τον Κωσταντίνο Οικονόμου ο οποίος αγωνίζεται στην θέση του κεντρικού αμυντικού και έχει γεννηθεί στις 16/3/96 στη Βουδαπέστη. Ο 22χρονος ταλαντούχος ποδοσφαιριστής, διεθνής με την Εθνική παίδων, την προηγούμενη περίοδο είχε 37 συμμετοχές με την Szeol στο πρωτάθλημα της Β' Ουγγαρίας ενώ την τρέχουσα σεζόν αγωνίζονταν στην Szeged 2011.\nΟ Οικονόμου συμφώνησε για συμβόλαιο συνεργασίας 2,5 χρόνων και αναμένεται να φτάσει σήμερα το απόγευμα στο Ηράκλειο, ενώ στην διάθεση του Τάκη Γκώνια θα βρίσκεται και ο Μανόλης Νικολακάκης, ο οποίος υπέγραψε συμβόλαιο 1,5 έτους και ενσωματώνεται σήμερα με την υπόλοιπη ομάδα.


Είστε εδώ: Home / Άνθρωπος και Κοινωνία / Μάρτιος, 2015\n26 Μαρτίου 2015 με 0 Σχόλια 1048 Views\n23 Μαρτίου 2015 με 0 Σχόλια 441 Views\n22 Μαρτίου 2015 με 0 Σχόλια 521 Views\n20 Μαρτίου 2015 με 0 Σχόλια 2054 Views\n17 Μαρτίου 2015 με 0 Σχόλια 585 Views\n16 Μαρτίου 2015 με 0 Σχόλια 1238 Views\nΜέσω του χορού ειδικότερα ανυψώνουμε τόσο το σώμα όσο και την ψυχή μας. Οι αρχαίοι Έλληνες μάλιστα, πίστευαν ότι ο χορός συμβολίζει την κάθαρση. Καταλαβαίνεις επομένως Kulturosupaki μου ότι ο ΧΟΡΟΣ παίζει πολύ σημαντικό ρόλο για την Ευζωία σου.\n13 Μαρτίου 2015 με 0 Σχόλια 418 Views\nΠριν προχωρήσω στο σκεπτικό μου, οφείλω να ξεκαθαρίσω ότι μακριά από μένα οποιαδήποτε πρόθεση μομφής κατά των αγνών εθελοντών που στελεχώνουν ανιδιοτελώς παρόμοιες δράσεις. Ούσα και η ίδια εδώ και χρόνια εθελόντρια, ιδιαίτερα στον οικολογικό τομέα, δηλώνω πάντα και σε όλους τους τόνους τον πλήρη σεβασμό μου στην αγνή εθελοντική προσφορά, κατατάσσοντάς την στα υψηλά κοινωνικά ιδανικά.\n12 Μαρτίου 2015 με 0 Σχόλια 8133 Views\n08 Μαρτίου 2015 με 0 Σχόλια 2252 Views\n07 Μαρτίου 2015 με 0 Σχόλια 473 Views\nΤο κείμενο είναι αφιερωμένο σε όσους αγωνίζονται και δεν το βάζουν κάτω!\n06 Μαρτίου 2015 με 0 Σχόλια 545 Views\n03 Μαρτίου 2015 με 0 Σχόλια 448 Views\n02 Μαρτίου 2015 με 0 Σχόλια 496 Views\n02 Μαρτίου 2015 με 0 Σχόλια 638 Views\n06 Ιουλίου 2022 με 0 Σχόλια 758 Views\n05 Ιουλίου 2022 με 0 Σχόλια 7651 Views


Μεταναστευτικό σύννεφο πτηνών πάνω από τη Γέφυρα Ρίου -Αντιρρίου – Symboulos\nΓια τη μετανάστευση πτηνών γνωρίζουμε ιστορικά δεδομένα αναφοράς ακόμη και πριν από 3.000 χρόνια. Ο Ησίοδος, ο Όμηρος, ο Ηρόδοτος και ο Αριστοτέλης είναι κάποιοι από τους αρχαίους Έλληνες που ασχολήθηκαν με το φαινόμενο αυτό. Ο τελευταίος, μάλιστα, σημειώνει ότι, οι γερανοί ταξιδεύουν από τις στέπες της Σκυθίας στα έλη των πηγών του Νείλου. Αργότερα, ο Πλίνιος ο Πρεσβύτερος, στο έργο του Historia Naturalis, επιβεβαιώνει τις παρατηρήσεις του Αριστοτέλη.\nΌταν όμως βλέπεις σε εικόνες μια μεταναστευτική «έκρηξη» σαν αυτή που απαθανάτισε με το φακό της στις 20/1/2022 η πατρινή βραβευμένη φωτογράφος Μαρία Κοσσυφίδου πραγματικά εντυπωσιάζεσαι. Η φωτογράφιση πάνω από τη Γέφυρα Ρίου Αντιρρίου, τις κάνει ακόμη ποιο εντυπωσιακές\nΛΙΓΑ ΛΟΓΙΑ ΓΙΑ ΤΗ ΜΕΤΑΝΑΣΤΕΥΣΗ ΠΤΗΝΩΝ\nΥπάρχουν πολλά μεταναστευτικά είδη πτηνών και, στην πλειονότητά τους, η διαδικασία της μετανάστευσης συνεπάγεται υψηλό κόστος θνησιμότητας, συμπεριλαμβανομένης της θήρευσης από τον άνθρωπο. Η μετανάστευση πυροδοτείται κυρίως από την διαθεσιμότητα τροφής και από τις καιρικές συνθήκες που επικρατούν στα εδάφη αναπαραγωγής και διαχείμασης. Παρατηρείται κυρίως στο Βόρειο ημισφαίριο, όπου τα πουλιά «διοχετεύονται» σε συγκεκριμένα δρομολόγια με φυσικά «εμπόδια», όπως είναι η Μεσόγειος και η Καραϊβική.\nΙστορικά, η μετανάστευση είχε καταγραφεί ακόμη και πριν από 3.000 χρόνια, στα έργα αρχαίων Ελλήνων συγγραφέων, συμπεριλαμβανομένων του Ομήρου και του Αριστοτέλη, όπως και στην Βίβλο (βιβλίο του Ιώβ), για διαδεδομένα είδη όπως πελαργούς, τρυγόνια και γεράκια. Από τους σημαντικότερους που ασχολήθηκαν με την μετανάστευση, κατά πιο επιστημονικό τρόπο, ήταν ο Φινλανδός ορνιθολόγος Γιοχάνες Λέχε, ο οποίος θεωρείται ο πρώτος ερευνητής που ξεκίνησε να καταγράφει τις ημερομηνίες των εαρινών αφίξεων στην Φινλανδία, το 1749. Οι σημερινές καταγραφές βασίζονται κυρίως σε μελέτες που χρησιμοποιούν προηγμένες τεχνικές δακτυλίωσης και δορυφορικής παρακολούθησης. Οι κίνδυνοι για τα αποδημητικά πουλιά έχουν αυξηθεί με την καταστροφή των βιοτόπων, κυρίως στις περιοχές ανάπαυλας και διαχείμασης, καθώς και από τεχνολογικές δομές όπως οι γραμμές μεταφοράς ηλεκτρικής ενέργειας και τα αιολικά πάρκα.\nΟι αποστάσεις που διανύουν τα αποδημητικά πτηνά ποικίλλουν ευρύτατα και μπορεί να κυμαίνονται από μερικές δεκάδες χιλιόμετρα, μέχρι από πόλο σε πόλο. Πολλά θαλασσοπούλια κατέχουν τα ρεκόρ μετανάστευσης μεγάλων αποστάσεων διότι, εκ φύσεως, πετούν πάνω από τους μεγάλους ωκεανούς, όπου οι αποστάσεις από στεριά σε στεριά (συνήθως νησιά και νησίδες) είναι πολύ μεγάλες. Στον αντίποδα, πολλά πτηνά που ζουν στα ηπειρωτικά, τροπικών κυρίως περιοχών, πραγματοποιούν μικρότερα ταξίδια και, σε πολλές από αυτές τις περιπτώσεις, είναι ορθότερο να αναφερόμαστε σε μετακινήσεις και όχι μεταναστεύσεις.\nΑΝΑΛΥΤΙΚΑ ΣΤΟΙΧΕΙΑ ΣΤΟ


Δοκιμή Opel Crossland X 1.5D 120 PS auto - AutoGreekNews\nΑρχική » Δοκιμή Opel Crossland X 1.5D 120 PS auto\nΤο μικρότερο SUV της Opel, μετά την τελευταία του αναβάθμιση απέκτησε πιο σύγχρονους κινητήρες βενζίνης και πετρελαίου προερχόμενους από τον όμιλο PSA, όπως είναι ο 1.2 λτ. Turbo των 130 ίππων και ο 1.5 λτ. diesel των 120 ίππων, σε συνδυασμό αποκλειστικά με αυτόματο κιβώτιο 6 ταχυτήτων.\nΈκδοση την οποία δοκιμάζουμε και κοστίζει από 20.700 ευρώ με όλον τον απαραίτητο εξοπλισμό, όπως είναι 6 αερόσακοι, αυτόματη λειτουργία φώτων και υαλοκαθαριστήρων, σύστημα προειδοποίησης παρέκκλισης από λωρίδα κυκλοφορίας, σύστημα πολυμέσων με έγχρωμη οθόνη αφής 7 ιντσών, ζάντες αλουμινίου 16 ιντσών, cruise control, διζωνικό κλιματισμό, όλες τις ηλεκτρικές ευκολίες κ.λπ.\nΗ διχρωμία ανήκει στα εξτρά, ενώ με το τρικ της αιωρούμενης οροφής στις πίσω κολόνες χαρίζει ακόμα πιο μοντέρνα εικόνα στο ελκυστικού σχεδιασμού αμάξωμα των 4.212 χλστ. μήκους του Crossland X. Στο συγκεκριμένο μάλιστα αυτοκίνητο, το χρώμα της φωτιάς «Burning hot» με τη μαύρη οροφή (+688 ευρώ), αποτελεί ένα πολύ όμορφο συνδυασμό συνίσταται, αφού κάνει το αυτοκίνητο να δείχνει πολύ ενδιαφέρον εξωτερικά από τις «συνηθισμένες» αποχρώσεις.\nΗ πιο ισχυρή ντίζελ έκδοση του Crossland X με τον 1.500άρη κινητήρα των 120 ίππων και με την πλούσια ροπή των 300 Nm από τις 1.750 σ.α.λ. (διατίθεται και με 102 ίππους), προσφέρεται στάνταρ με το αυτόματο κιβώτιο 6 ταχυτήτων. Το 16βάλβιδο μηχανικό αυτό σύνολο με την αλουμινένια κυλινδροκεφαλή περιλαμβάνει παθητικό οξειδωτικό καταλύτη/ φίλτρο NOx, μπεκ ψεκασμού AdBlue, καταλύτη SCR και Φίλτρο Σωματιδίων Diesel (DPF), έτσι ώστε να πληροί το αυστηρό πρότυπο εκπομπών ρύπων Euro 6d-TEMP για τα οξείδια του αζώτου (NOx).\nΔείτε ακόμη: Οι κινητήρες και οι επιδόσεις του νέου Opel Corsa\nΟ 1.5 λτ. 120 PS diesel ταιριάζει κατάλληλα στο αμάξωμα του Crossland X και συνεργάζεται αρμονικά με το αυτόματο κιβώτιο. Από τις χαμηλές στροφές το μοτέρ παρουσιάζει καλό τράβηγμα χωρίς να παρατηρούνται κενά ισχύος, ενώ ο θόρυβος και οι κραδασμοί που παράγει και φτάνουν στην καμπίνα των επιβατών δεν είναι ενοχλητικοί. Οι επιδόσεις που προσφέρει από στάση και εν κινήσει είναι αρκετά σβέλτες (0-100 χλμ./ώρα σε 11,5 δλ.). Το στάνταρ 6άρι αυτόματο κιβώτιο παρουσιάζει συνολικά καλά χαρακτηριστικά λειτουργίας, με ομαλές και γρήγορες αλλαγές, τόσο στη χειροκίνητη επιλογή με τη μετακίνηση του επιλογέα πάνω για ανέβασμα και κάτω για κατέβασμα, όσο και στην αυτόματη. Παράλληλα, η μακριά 6η ταχύτητα διατηρεί χαμηλά τις στροφές του κινητήρα σε ταχύτητες ταξιδιού (στα 130 χλμ./ώρα το στροφόμετρο δείχνει σχεδόν 2.300 σ.α.λ.). Στα συν του κινητήρα είναι και η λογική του κατανάλωση, η οποία κατά τη διάρκεια της δοκιμής βρέθηκε στα 6,9 λτ./100 χλμ.\nΑσφαλές στο δρόμο αλλά με μέτρια άνεση\nΤο Crossland X, όπως και οποιοδήποτε άλλο SUV αυτής της κατηγορίας, δεν θα το πάρει κανείς για αναζητήσει τα όρια του αυτοκινήτου, αλλά και τα δικά του ως οδηγός. Παρόλα αυτά, η ανάρτηση του κόμπακτ SUV της Opel έχει σφιχτή ρύθμιση και το αντιλαμβάνονται αμέσως ο επιβάτες, αφού αντιδρά με ξερό τρόπο στις περισσότερες ανωμαλίες των δρόμων. Από την άλλη πλευρά λειτουργεί θετικά ως προς την εμφάνιση περιορισμένων κλίσεων του αμαξώματος στις στροφές. Εκεί, το τιμόνι δεν διακρίνεται ούτε για την αίσθηση, ούτε για το βάρος του, ωστόσο κρίνεται επαρκές για τον χαρακτήρα του αυτοκινήτου. Σε πιεσμένους ρυθμούς οι εμπρός τροχοί έχουν την τάση να ολισθήσουν, όμως σε κάθε περίπτωση τα ηλεκτρονικά συστήματα επιβάλλουν την τάξη σε κάθε όρεξη του οδηγού για ατασθαλίες. Στις ευθείες είναι γενικά σταθερό και μόνο σε έντονους πλευρικούς ανέμους εμφανίζει ευπάθεια λόγω της αυξημένης πλευρικής του επιφάνειας (ύψος 1.605 χλστ.).\nΠοιοτικό, ευρύχωρο και πρακτικό εσωτερικό\nΣτο εσωτερικό του Crossland X 1.5d 120 PS, η μόνη διαφορά σε σχέση με τις υπόλοιπες εκδόσεις εντοπίζεται στον επιλογέα του αυτόματου κιβωτίου. Ο λεβιές είναι εύκολος στο χειρισμό, ωστόσο αυτό που ενδέχεται να ενοχλήσει είναι η αντανάκλαση του ήλιου, όταν οι ακτίνες του πέφτουν πάνω στη φαρδιά νίκελ επένδυση της βάσης. Η σχεδίαση του ταμπλό είναι κομψή, ενώ τα χειριστήρια είναι λίγα, αφού οι περισσότερες λειτουργίες είναι ενσωματωμένες στην 8 ιντσών οθόνη (7 ιντσών η βασική) του Navi 5.0 IntelliLink, η οποία είναι εύχρηστη και δεν απαιτεί σχεδόν καθόλου εξοικείωση. Ο πίνακας οργάνων είναι ευανάγνωστος και με σύγχρονη εμφάνιση, δίχως να προκαλεί σύγχυση στον οδηγό. Από ποιοτικής άποψης το εσωτερικό του Crossland X αφήνει καλές εντυπώσεις με το μαλακό πλαστικό στο πάνω μέρος του ταμπλό, τα καλής υφής σκληρά υπόλοιπα πλαστικά και την προσεγμένη συναρμογή, αλλά και το φινίρισμα.\nΜεταξύ των βασικών πλεονεκτημάτων του Crossland X είναι η πρακτικότητα που προσφέρει μέσω των πολλών θηκών και του πίσω διαιρούμενου και συρόμενου καθίσματος 40:60 σε διαδρομή 150 χιλιοστών. Τέσσερα ενήλικα άτομα θα μετακινηθούν χωρίς παραχωρήσεις, έχοντας στη διάθεσή τους ένα μεγάλο και βαθύ πορτ μπαγκάζ χωρητικότητας 410 λίτρων, το οποίο αυξάνεται στα 520 λίτρα με τη μετακίνηση του πίσω καθίσματος προς τα εμπρός, εκμηδενίζοντας βέβαια το χώρο για τα γόνατα των επιβατών.\n+ Εξοπλισμός, κινητήρας, επιδόσεις, ποιότητα κατασκευής, χώροι, πρακτικότητα\n– Άνεση ανάρτησης, οδηγική αίσθηση\nTags: Opel opel grandland x Opel Crossland X opel mok\nΠώς «κλέβουν» τα φορτηγά στις εκπομπές ρύπων; Αγωνιστικό Kia Stinger GT420 με 422 άλογα


Διάσημες Ελληνίδες που έγιναν μοναχές και ποιες επέστρεψαν στα εγκόσμια! [photos] - Ξυπνήστε ρε\nΔιάσημες Ελληνίδες που έγιναν μοναχές και ποιες επέστρεψαν στα εγκόσμια! [photos]\nΑπό τη φήμη, τη δόξα και την μπόλικη δημοσιότητα, για προσωπικούς λόγους, που μόνο αυτοί γνωρίζουν καλά, πήραν τη μεγάλη απόφαση ζωής. Έκαναν στροφή 360 μοίρες και από την βαβούρα του star system πέρασαν στην ηρεμία του μοναχισμού. Ιδού, ποιες Ελληνίδες celebrities εγκατέλειψαν τα εγκόσμια, ακολουθώντας τον μοναχισμό.\nΗ Ανια Φυσσούν, είναι η κόρη του μεγάλου ηθοποιού Πέτρου, ο οποίος έφυγε σήμερα (5/12/2016) από τη ζωή. Μετά τη χειροτόνησή της, η Ανια ονομάζεται μοναχή Πορφυρία και βρίσκεται σε μια μονή στην Εύβοια\nΗ Γεωργία Αποστόλου ξεκίνησε την τηλεοπτική της καριέρα με δόξες και τιμές, συμμετέχοντας σε πολλές τηλεοπτικές επιτυχίες. Ωστόσο, το 2011 φούντωσαν οι φήμες ότι η νεαρή ηθοποιός εγκατέλειψε τα εγκόσμια, και κλείστηκε σε μοναστήρι. Η οικογένεια της τόνιζε τότε, ότι η Γεωργία ανέκαθεν ήταν πολύ κοντά στο Θεό. Η ηθοποιός μετά από χρόνια απουσίας κι ενώ ποτέ δεν επιβεβαιώθηκε αν πράγματι κλείστηκε σε μοναστήρι, επέστρεψε στα εγκόσμια όμως ποτέ δεν έχασε την επαφή με την εκκλησία. Τον τελευταίο καιρό μάλιστα, αυτό ήταν και το μόνο που την ενδιέφερε, σύμφωνα με τον πατέρα της. Η είδηση για τον θάνατό της τον περασμένο Ιούνιο, έπεσε ως κεραυνός εν αιθρία στον καλλιτεχνικό κόσμο, όπως λίγο αργότερα και η αποκάλυψη ότι πάλευε μόνη με τον καρκίνο που την είχε "λιώσει".\nΗ Μαίρη Αλεξοπούλου υπήρξε γνωστή τραγουδίστρια, και δούλεψε σε μεγάλα μαγαζιά της Αθήνας, δίπλα σε λαμπερά ονόματα, όπως ο Γιάννης Πουλόπουλος, ο Φίλιππος Νικολάου κ.α. Ωστοσο, στα 42 της η τραγουδίστρια αποφάσισε να εγκαταλείψει τα εγκόσμια και να αφοσιωθεί στο Θεό. Αιτία, στάθηκε ο θάνατος της κόρης της. Ήταν το 1984, όταν η 18χρονη κόρη της Αλεξοπούλου σκοτώθηκε σε τροχαίο δυστύχημα. Δύο χρόνια αργότερα, η τραγικη μητέρα πήρε την απόφαση να γίνει μοναχή. Πλέον, είναι η γερόντισσα Θεονύμφη σε μοναστήρι έξω από την Αθήνα.\nΚαι βέβαια, η πιο διάσημη περίπτωση είναι αυτή της Ναταλίας Λινονάκη που η απόφαση της να περάσει την πύλη μονής στην Κρήτη υπήρξε το αγαπημένο θέμα των ΜΜΕ για πολύ καιρό. Μέχρι, δηλαδή, η νεαρή ηθοποιός αποφασίσει να επιστρέψει στα εγκόσμια, δίνοντας χαρά στη μητέρα της. Η Λιονάκη έμεινε πέντε μήνες στο μοναστήρι ως δόκιμη, ενώ και με την επιστροφή της στα εγκόσμια η ζωή της παρέμεινε μακριά από τα φώτα της δημοσιότητας μοιάζοντας με... μοναστική.\nΗ Ναταλία εγκαταστάθηκε στο σπίτι της στην Καλλιθέα, ωστόσο φαίεται ότι απλά περίμενε την κατάλληλη στιγμή για να επιστρέψει στη μοναστική ζωή. Σύμφωνα με τα πιο πρόσφατα δημοσιεύματα βρίσκεται ξανά σε μοναστήρι στο Αλεποχώρι, ενώ η μητέρα της νοίκιασε ένα σπίτι κοντά στη μονή προκειμένου να βλέπει την κόρη της.


ΣΕΡΟΤΟΝΙΝΗ: O ''άγνωστος'' Federico Fellini\nO ''άγνωστος'' Federico Fellini\nΟ Federico Fellini υπήρξε μανιώδης σκιτσογράφος, πηγές τις έμπνευσης του ήταν η αχαλίνωτη φαντασία του και ο κόσμος των ονείρων του. Το σχέδιο υπήρξε γι' αυτόν ένας τρόπος καταπολέμησης της ανίας και της απάθειας. Ένας τρόπος για να\nμην χάσει την επαφή του με τις ''θερμές ζώνες'' της δημιουργικότητας που κατοικούν στον εσωτερικό κόσμο, τις μύχιες σκέψεις και αισθήματα.\nΤα έργα του βασίζονταν στον σαρκασμό και αυτοσαρκασμό, με την αίσθηση του γελοίου ή αστείου ως θεμελιώδες στοιχείο της ζωής, χωρίς όμως να απουσιάζει η κριτική στάση απέναντι στα δρώμενα.\nΤο 1937 ο νεαρός Fellini ανοίγει στο Rimini (γενέτειρα του-πόλη της Ιταλίας, στην περιφέρεια Εμίλια-Ρομάνια) μαζί με τον φίλο του και ζωγράφο Demos Bonini ένα στούντιο προσωπογραφίας ζωγραφίζοντας καρικατούρες για τουρίστες. Τα πρώτα αυτά σχέδια υπογράφει με το ψευδώνυμο ''Fellas''. H ανάγκη του όμως να εκφραστεί τον οδηγεί στο να προσεγγίσει τον τύπο και να στείλει κείμενα και γελοιογραφίες του σε εφημερίδες. Στης 6 Φεβρουαρίου 1938 σε ένθετο εφημερίδα δημοσιεύεται το πρώτο του εικονογραφημένο ανέκδοτο. Στα τέλη της δεκαετίας του '30 με αρχές του '40 εδραιώνεται πλέον ως γελοιογράφος και κειμενογράφος χάρης των κωμικών ιστοριών του που δημοσίευε στο περιοδικό ''420''.\n''Ρώμη Ανοχύρωτη Πόλη'' 1945\nΜε την απελευθέρωση της Ρώμης από τους Αμερικάνους το 1944 ο Fellini πηγαίνει στην πρωτεύουσα και μαζί με κάποιους φίλους του ανοίγουν το ''Fanny-Face Shop'' που δημιουργούν γελοιογραφίες και πορτρέτα. Παράλληλα πυκνώνουν και οι κινηματογραφικές του συνεργασίες. Ο Roberto Rossellini μάλιστα τον αναζήτησε προσωπικά στο μαγαζί του για να του ζητήσει να συνεργαστούν στο σενάριο της ταινίας ''Ρώμη Ανοχύρωτη Πόλη''.\nΣτην καριέρα του ως σεναριογράφος η επιτυχία του οφείλονταν κυρίως στην εκπληκτική ικανότητα του να επινοεί χιουμοριστικές καταστάσεις που έβγαιναν μέσα από την πλοκή της ταινίας. Ο κινηματογράφος και ανάγκη του να αφηγείται ιστορίες έγιναν πλέον απαραίτητο μέσο για να μπορεί να συνεχίσει να ονειρεύεται με ανοιχτά μάτια. Καθώς πίστευε πως υπάρχουν δύο ζωές, μια που ζούμε με ανοιχτά μάτια και μια με κλειστά.\nΗ σκηνοθεσία αποτελεί για τον Fellini μια ασχολία που του επιτρέπει να φτιάχνει δικούς του παράλληλους κόσμους. Ένα σύμπαν που αρχίζει από την δικιά του, απόλυτα προσωπική Cartoonia, που κατοικείται από ήρωες-μαριονέτες (που φέρουν πολλά χαρακτηριστικά των κόμικς του) που τους χαρακτηρίζει ο τολμηρός αυθορμητισμός και η ιλιγγιώδη σεξουαλικότητα. O Vincenzo Mollica (Ιταλός δημοσιογράφος και συγγραφέας) είπε για τον Fellini, ''Ο Fellini πριν δώσει μια ατάκα σε κάποιον χαρακτήρα του, σχεδίαζε το πρόσωπο του, ήθελε να καταλάβει τι τύπος ήταν''. Όλη αυτήν τη λογική του την βλέπουμε στην πρώτη του ταινία ''Τα φώτα του βαριετέ'' 1950 όπου αναπαράγει με κινούμενες εικόνες, ιστορίες από εβδομαδιαία γελοιογραφικά περιοδικά. Ο Charles M. Schulz (Αμερικανός σκιτσογράφος) είπε για τον Fellini, ''Ο Fellini με τις ταινίες του είναι σαν τον Μιχαήλ Άγγελο που ζωγράφισε την Cappella Sistina''.\n''The Book of Dreams'' Federico Fellini\nH καλλιτεχνική του πορεία άρχισε και τελείωσε με τα κόμικς. Άλλωστε όπως έλεγε και ο ίδιος κατά βάθος ήθελε να είναι μόνο ζωγράφος ή το πολύ δημοσιογράφος διότι δεν πίστευε πως διέθετε αρκετό αυταρχισμό για να είναι σκηνοθέτης. Όταν τον ρωτούσε κανείς γιατί η επίσημη κουλτούρα απέρριπτε τα κόμικς, ο Fellini απαντούσε ότι κάθε τι που είναι απλό και καθαρό και μας δημιουργεί καλή διάθεση, μας κάνει καχύποπτους, γιατί είμαστε συνηθισμένοι να αντιμετωπίζουμε τα πράγματα υποχρεωτικά με περίσκεψη, και νομίζουμε πως ό,τι φτιάχνεται με χαρά, δεν θα πρέπει να το παίρνουμε στα σοβαρά.\nΣτα κόμικ ''παραχώρησε'' και δυο ταινίες του που τελικά δεν γύρισε ποτέ ''Ταξίδι στην Tulum'' και ''Το ταξίδι του G. Mastorna γνωστού ως Fernet'' (τις δυο αυτές ταινίες θα πραγματοποιούσε με την βοήθεια του Milo Manara).\nΑπό τον Walt Disney μέχρι τον Schulz, όλοι έχουν αφιερώσει ένα σχέδιο τους για να απεικονίσουν έναν δάσκαλο μεγάλης ευφυίας.


Πρόγραμμα "μαμούθ" 3,9 δισ. ευρώ για την τόνωση της απασχόλησης - Ηλεία Live!\nΠρόγραμμα "μαμούθ" 3,9 δισ. ευρώ για την τόνωση της απασχόλησης\n04/08/2011 - 09:13\nΔέσμη μέτρων για την ενίσχυση της απασχόλησης συνολικού ύψους 2,7 δισ. ευρώ με δυνατότητα διεύρυνσης στα 3,9 δισ. ευρώ, αναμένεται να τεθεί σε εφαρμογή από τον ερχόμενο Σεπτέμβριο,\nσύμφωνα με όσα ανέφερε στην χθεσινή συνεδρίαση της Κυβερνητικής Επιτροπής ο υπουργός Εργασίας και Κοινωνικής Ασφάλισης Γιώργος Κουτρουμάνης.\nΚατά τον υπουργό, από τα προγράμματα θα ωφεληθούν 600.000 άτομα, τα οποία θα αυξηθούν στα 900.000 σε περίπτωση διεύρυνσης. Μάλιστα, η κυβερνητική επιτροπή αποφάσισε τη συγκρότηση ομάδας διαχείρισης που θα συντονίζει όλα τα προγράμματα για την ανεργία.\nΕπίσης, θα δημιουργηθεί ένα τηλεφωνικό κέντρο με 30 γραμμές, μέσω του οποίου θα παρέχονται οδηγίες στους ανέργους, ενώ λεπτομέρειες για τα προγράμματα θα αναρτηθούν σε ειδική ιστοσελίδα.\nΓια τη διατήρηση των θέσεων εργασίας σε επιχειρήσεις θα δοθούν κίνητρα όπως η κατάρτιση και η επιδότηση ασφαλιστικών εισφορών, με στόχο τη συμμετοχή 250.000 εργαζομένων.\nΣύμφωνα με τον κ. Κουτρουμάνη, θα υπάρξουν ειδικά προγράμματα κατάρτισης στα οποία θα μπορούν να συμμετάσχουν επιπλέον 200.000 άτομα καθώς και προγράμματα τόνωσης της απασχόλησης. Ο υπουργός διευκρίνισε ότι το 50% των προγραμμάτων αφορά τη διατήρηση θέσεων εργασίας, το 25% κατάρτιση και το 25% απασχόληση ανέργων. Οι πόροι προέρχονται κατά 55% από ΕΣΠΑ και 45% από εθνικούς πόρους.\nΕπιπλέον, σύμφωνα με τον προγραμματισμό:\n• Αρχές Σεπτεμβρίου ψηφίζεται από την Βουλή το νέο πλαίσιο για την Κοινωνική Οικονομία και επιχειρηματικότητα, ενώ ξεκινάει άμεσα η υλοποίηση του, με προϋπολογισμό ύψους αρχικά 60 εκ. ευρώ από το ΕΣΠΑ και επιπλέον 40 εκ. ευρώ στη συνέχεια.\n• Στον ίδιο νόμο για την Κοινωνική Οικονομία, ψηφίζεται η ρύθμιση για τις αναπτυξιακές συμπράξεις που αποτελούν τη βάση για την έναρξη των Τοπικών Προγραμμάτων στήριξης της Απασχόλησης (ΤΟΠΣΑ) με προϋπολογισμό 190 εκ. ευρώ. Η υλοποίηση των συγκεκριμένων προγραμμάτων προσδιορίζεται για το τέλος του 2011, αρχές του 2012.\n• Τέλος, επιταχύνονται όλα τα προγράμματα του ΟΑΕΔ (30) και εμπλουτίζονται από αρχές Σεπτεμβρίου με οκτώ νέα προγράμματα, μεταξύ των οποίων είναι το πρόγραμμα «Επιταγή επανένταξης» με απασχόληση 5.000 ανέργων ηλικίας 55-64 ετών σε επιχειρήσεις τοπικής αυτοδιοίκησης, πρόσληψη 5.000 ανέργων πτυχιούχων ηλικίας μέχρι 35 ετών, κατάρτιση εργαζομένων για την διαρθρωτική προσαρμογή επιχειρήσεων, επιμήκυνση τουριστικής περιόδου κλπ.\nΡύθμιση για μακροχρόνια ανέργους\nΣτο μεταξύ, την αύξηση του τεκμαρτού εισοδήματος που πρέπει να έχει ένας μακροχρόνια άνεργος προκειμένου να λαμβάνει το σχετικό ειδικό επίδομα, αλλά και στην επέκταση του χρονικού διαστήματος λήψης του επιδόματος, προχωρά το Υπουργείο Εργασίας. Δικαιούχοι του επιδόματος είναι άνεργοι, εγγεγραμμένοι στα μητρώα του ΟΑΕΔ για περισσότερους από 12 μήνες, ηλικίας από 45 έως 65 ετών, με ετήσιο οικογενειακό ή τεκμαρτό εισόδημα μέχρι 5.000 ευρώ.\nΚατά συνέπεια, ένας μεγάλος αριθμός που είναι μακροχρόνια άνεργοι δεν πληρούσαν τα εισοδηματικά κριτήρια και έχαναν το δικαίωμα λήψης του επιδόματος μακροχρόνιας ανεργίας.\nΜε απόφαση του Υπουργού Εργασίας και Κοινωνικής Ασφάλισης Γιώργου Κουτρουμάνη, το ατομικό τεκμαρτό εισόδημα που πρέπει να έχει ο μακροχρόνια άνεργος αυξάνεται στα 10.000 ευρώ το χρόνο και στα 12.000 ευρώ αν πρόκειται για ζευγάρι, ενώ επεκτείνεται από 12 μήνες σε δυο χρόνια το χρονικό διάστημα κατά το οποίο οι μακροχρόνιοι άνεργοι λαμβάνουν το επίδομα. Η εφαρμογή των προγραμμάτων θα αρχίσει την 1η Σεπτεμβρίου, και θα ολοκληρωθεί στις 31 Αυγούστου του 2012.


Ποια προϊόντα επιστρέφουν στα ράφια των σούπερ μάρκετ — Kalithea Press\nΠροϊόντα που προστατεύουν από το κρύο, όπως κουβέρτες και θερμαντικά σώματα, θα μπορούν να πωλούν τα σούπερ μάρκετ, εν όψει του κύματος ψύχους που αναμένεται τις επόμενες ημέρες.\nΣύμφωνα με τον υπουργό Ανάπτυξης και Επενδύσεων, Άδωνι Γεωργιάδη, η άδεια θα δοθεί κατ’ εξαίρεση, προκειμένου οι πολίτες να είναι σε θέση να προμηθευθούν τα εν λόγω προϊόντα.\nΛόγω των προβλέψεων από την Εθνική Μετεωρολογική Υπηρεσία για κύμα ψύχους τις επόμενες ημέρες, θα δοθεί κατ΄εξαίρεση η άδεια να πωλούνται προϊόντα στα σούπερ μάρκετ που προστατεύουν από το κρύο.\n«Θα επιτρέψουμε να πωλούν κουβέρτες, παντόφλες, θερμαντικά σώματα και εν γένει τα βιομηχανικά προϊόντα που εμπίπτουν στον ΚΑΔ για τη ζέστη… Δεν θα αφήσουμε τον κόσμο να κρυώνει», είχε τονίσει ο κ. Γεωργιάδης σε τηλεοπτική του συνέντευξη.\n← Μ. Βαρδινογιάννη: Ακόμα και μέσα στο πιο βαθύ σκοτάδι, υπάρχει η Ελπίδα!\nΈκτακτο δελτίο επιδείνωσης καιρού – Καταιγίδες στα νότια και στα νησιά →\nΤο μήνυμα πως ποτέ δεν πρέπει να το βάζουμε κάτω…


Log In με invite - freestuff.gr\nLog In με invite\nΔημοσίευση από filfilip » 09 Ιουν 2010 19:42\nΚαλησπέρα σας. Φτιάχνω ένα site το οποίο για ορισμένες μέρες θα λειτουργήσει μόνο με invite για συγκεκριμένα άτομα. Το site είναι έτοιμο αλλά θα χρειαστεί να κάνω αυτή την αλλαγή. Μπορεί να με βοηθήσει κάποιος να μου πει τι να κάνω? Δεν θέλω να μου δώσετε έτοιμο κώδικα απλά τα βήματα για να το κάνω σωστά. Τον κώδικα θα τον βγάλω αν με καθοδηγήσετε. Σας ευχαριστώ πολύ...\nΔημοσίευση από inFamous » 09 Ιουν 2010 21:06\nΧωρίς να ξέρω php θα πω τι νομίζω.\nΚάνεις το register ανοικτό αλλά ζητάς invitation code\nτο οποίο θα δημιουργείτα από έναν δικό σου αλγόριθμο\nκαι θα γίνεται insert στην sql βάση όπως και το email αυτού του invite. Κ όταν κάποιος πάει να κάνει register\nθα κάνεις έλεγχο mail + invitation code και αν ταιριάζουν θα δημιουργείται ο λογαριασμός. Σκέψου το σαν ένα σύστημα login.\nΤην στιγμή που θα πατάς εσύ ή ο χρήστης Invite a friend εκείνη την στιγμη θα γίνεται το insert και θα είναι κάπως έτσι.\n| mail code |\n| inFamous@freestuff.gr 1a2b3c |\nΦαντάζομαι κατάλαβες τι εννοώ έ;\nΔημοσίευση από filfilip » 09 Ιουν 2010 22:19\ninFamous έγραψε: Χωρίς να ξέρω php θα πω τι νομίζω.\nΝαι, κατάλαβα τι εννοείς, το πρόβλημα είναι πως δεν θέλουμε να φαίνεται καθόλου η σελίδα αν δεν έχεις invite. Και να δέσουμε την database που έχουμε φτιάξει ήδη με αυτή που θα χρειαστούμε για το invite. Σημείωση: Η σελίδα θα λειτουργεί με invite για πολύ μικρό χρονικό διάστημα οπότε μετά το register θα είναι free.\nΔημοσίευση από dimitrisdamo » 12 Ιουν 2010 16:35\nκοιτα τι σκεφτηκα και πως πιστευω οτι θα μπορουσε να λειτουργησει.\nμεσα απο τους ηδη εγγεγραμενους χρηστες οι οποιοι θα εχουν την δυνατοτητα αποστολης invite αφτοι θα συμπληρωνουν την φορμα invite κατι δηλαδη το email αυτουνου που θελουν κανουν invite εσυ με εναν αλγοριθμο καταχωρεις ενα κωδικο η κατι τετοιο συνθηματικο και στελνεις ενα link στο email που συμπληρωσανε οταν αυτος το πατησει απλα ταυτοποιεις αυτο που εχει το link του παραληπτη με το συνθηματικο το δικο σου και τον αφηνεις να κανει register\nΔημοσίευση από filfilip » 12 Ιουν 2010 17:31\nΗ διαδικασία που θέλουμε για να καταλάβετε καλύτερα είναι να στείλουμε 500 invites σε συγκεκριμένα άτομο. Ο κάθε αποδέκτης να έχει την δυνατότητα να κάνει 5 invites σε γνωστούς του. όλοι αυτοί όμως που θα κάνουν register μέσω του invite να μην χρειαστεί να καταχωρήσουν πάλι τα στοιχεία τους όταν θα είναι free η σελίδα.\nΔημοσίευση από dimitrisdamo » 12 Ιουν 2010 18:27\nμα οταν θα κανουν invite ουσιαστικα θα περνουν access στην φορμα register την οποια λογικα θα την εχεις κλειστη και ετσι θα κανουνα register ολοι στην ιδια βαση ...οπως το σκεφτομαι πιστευω μπορει να υλοποιηθει...τωρα δεν ξερω ισως μου διαφευγει κατι


M-STAT |HLR Lookup υπηρεσίες | M-STAT S.A.\nΑναζήτηση δικτύου αριθμών κινητών τηλεφώνων\nΗ ΔΙΚΗ ΜΑΣ HLR LOOKUP ΛΥΣΗ\nΔιασφαλίστε την εγκυρότητα των αριθμών κινητών τηλεφώνων στη βάση δεδομένων σας και μειώστε το κόστος της επικοινωνίας σας. Αφαιρέστε τα λάθος νούμερα και εξοικονομήστε χρήματα από τις SMS αποστολές σας.\nΜΙΑ ΠΟΛΥΤΙΜΗ ΥΠΗΡΕΣΙΑ\nΗ HLR Lookup (Home Location Register) υπηρεσία σας βοηθά να προσδιορίσετε το δίκτυο ενός συνδρομητή κινητής τηλεφωνίας. Ελέγξτε τα δίκτυα κινητής τηλεφωνίας πριν από την αποστολή ενός μηνύματος, βελτιστοποιήστε την παράδοση των SMS και ελαχιστοποιήστε τις χρεώσεις τους.\nΗ υπηρεσία HLR Lookup παρέχει ασφαλείς και ακριβείς αναφορές σχετικά με τους αριθμούς κινητών που δεν είναι έγκυροι, είναι ανενεργοί ή έχουν μεταφερθεί. Μπορεί επίσης να χρησιμοποιηθεί για να βρείτε σε ποια χώρα ο συνδρομητής κινητής τηλεφωνίας κάνει roaming τη συγκεκριμένη χρονική στιγμή. Χρησιμοποιώντας την υπηρεσία HLR για επιβεβαίωση των πραγματικών φορέων, μειώνετε το κόστος αποστολής SMS σε ένα pay-per-operator μοντέλο χρέωσης.\nΚαθαρίστε τις βάσεις δεδομένων των κινητών αριθμών σας και φιλτράρετε κάθε άκυρο ή ανενεργό αριθμό.\nΔιασφαλίστε την εγκυρότητα της βάσης δεδομένων\nΒεβαιωθείτε ακριβώς σε ποιο δίκτυο κινητής τηλεφωνίας ανήκει κάθε αριθμός κινητού τηλεφώνου και χρεώστε τους πελάτες σας με ακρίβεια.\nΕπικυρώστε τους συνδρομητές\nΕπιβεβαιώστε την ταυτότητα ενός συνδρομητή κινητής τηλεφωνίας και ενισχύστε τη διαδικασία ασφάλειας και πιστοποίησής σας.\nΥπηρεσία που προσφέρει υψηλή απόδοση με υψηλή αξιοπιστία


Τρί, 07/07/2020 - 20:40\nΗ αιφνιδιαστική κίνηση της κυβέρνησης για νέα έξοδο στις αγορές στέφθηκε με επιτυχία.\nΟι προσφορές ξεπέρασαν τις προσδοκίες με το συνολικό ποσό να ξεπερνά τα €5δισ. , ποσό δεκαπλάσιο του ποσού που είχε ανακοινωθεί αρχικά. Το εν λόγω γεγονός καταδεικνύει την ψήφο εμπιστοσύνης που έδωσαν οι επενδυτές στην Κυπριακή Οικονομία.\nΚωνσταντίνος Πετρίδης - Υπουργός Οικονομικών,\n"Θέλω να εκφράσω την ικανοποίησή μου για την εξαιρετικά θετική ανταπόκριση των αγορών."\nΗ Κυπριακή Δημοκρατία προχώρησε σήμερα σε διπλή έκδοση ομολόγων. Πρόκειται για την τρίτη έξοδο εντός του 2020 λόγω των ευνοϊκών συνθηκών.\n"Η αύξηση των ρευστών διαθέσιμων του κράτους δημιουργεί περισσότερες επιλογές για πιθανή αποπληρωμή πιο ακριβού ή και πιο βραχυπρόθεσμου χρέους στο προσεχές μέλλον μειώνοντας τόσο το κόστος όσο και τα ρίσκα του δημοσίου χρέους."\nΣτο μεταξύ, σε ανακοίνωση του ο Οίκος Moodys σημειώνει ότι η αναστολή των δόσεων δανείων σε νοικοκυριά και επιχειρήσεις που επηρεάστηκαν από τον κορωνοϊο, λειτουργεί θετικά για τις τράπεζες καθώς δεν επηρεάζεται η ποιότητα του χαρτοφυλακίου τους.\n"Η ποιότητα των περιουσιακών στοιχείων των τραπεζών θα προστατευθεί σε μεγάλο βαθμό μέχρι το 2021, αλλά οι προβλέψεις δανείων για ζημίες θα επηρεάσουν την κερδοφορία του έτους."\nΣημειώνεται ότι οι αναστολές δόσεων αγγίζουν τα €11,4 δισ.\nΗ προεδρική επιλογή αναμένεται να επικυρωθεί γρήγορα από τη Γερουσία - Τι δήλωσε η ίδια


Oξειδώσεις - Metallo jewelry design & make courses\nΣεμινάριο Κοσμήματος / Οξειδώσεις\nΣτο σεμινάριο αυτό, θα εξερευνήσουμε τους εντυπωσιακούς χρωματισμούς που μπορούν να αποκτήσουν τα μέταλλα, αξιοποιώντας την ιδιότητα που έχουν να οξειδώνονται. Θα επέμβουμε στην επιφάνειά τους, τόσο με την χρήση της φωτιάς, όσο και με την εφαρμογή των κατάλληλων φυσικών αλλά και χημικών μέσων, προκειμένου να επιτύχουμε τόσο την μαύρη, όσο και την έγχρωμη οξείδωσή τους. Πιο συγκεκριμένα :\nΘα μάθουμε πώς να δημιουργούμε το βαθύ πυροκόκκινο χρώμα στο χαλκό, με την φωτιά.\nΘα πειραματιστούμε με συνταγές από πρώτες ύλες που έχουμε στο ντουλάπι της κουζίνας και όχι μόνο, προκειμένου να επιτύχουμε στον χαλκό και στον ορείχαλκο οξείδωση, σε χρωματισμούς του τυρκουάζ & του βαθύ μπλε.\nΘα οξειδώσουμε το ασήμι, δημιουργώντας στην επιφάνειά του ένα χρωματικό φάσμα από κίτρινο, πράσινο, πορτοκαλί έως μωβ και μπλε.\nΘα μάθουμε βήμα προς βήμα πώς να εφαρμόζουμε σωστά την μαύρη οξείδωση σε όλα τα παραπάνω μέταλλα, είτε σε ολόκληρη την επιφάνειά τους είτε σε μέρος αυτής και ποια είναι τα κοινά λάθη που πρέπει να αποφύγουμε, ώστε να επιτύχουμε ένα ομοιόμορφο αποτέλεσμα παντού.\nΘα δούμε με ποιον τρόπο μπορούμε να προστατέψουμε επιφάνειες με ευαίσθητες οξειδώσεις και θα τις επεξεργαστούμε κατάλληλα, προκειμένου να έχουμε ένα φυσικό τελικό αποτέλεσμα.\nΓια την συμμετοχή στο σεμινάριο είναι απαραίτητη η γνώση των βασικών τεχνικών αργυροχοΐας (σεγάρισμα, λιμάρισμα, φινίρισμα).\n Έργα μαθητών μπορείτε να δείτε εδώ*.\n*Όσα δείγματα από τις photos φέρουν βαθουλωμένη ή φουσκωμένη επιφάνεια, έχουν υποστεί και την τεχνική της Μεταλλοπλαστικής, η οποία διδάσκεται στο ομώνυμο σεμινάριο. Η συγκεκριμένη τεχνική είναι κατάλληλη σε συνδυασμό με την οξείδωση, διότι όταν αυτή τοποθετείται σε εσοχές, προστατεύεται από την φθορά που δημιουργείται λόγω της τριβής.\n3 συναντήσεις / (8,5 ώρες)\n(2 συναντήσεις x 3 ώρες & 1 συνάντηση x 2,5 ώρες)\nΔυνατότητα δημιουργίας νέου τμήματος / Εκδηλώστε το ενδιαφέρον σας!\n11.00 - 14.00 ή 18.00 - 21.00 / Τελευταία συνάντηση 11.30 - 14.00 ή 18.00 - 20.30\nΣτην μέση του κάθε μαθήματος θα γίνεται διάλειμμα 15 λεπτών.\n90 € (στην τιμή δεν συμπεριλαμβάνεται ο ΦΠΑ 24%)\nΣτα πλαίσια του σεμιναρίου παρέχονται όλα τα υλικά των οξειδώσεων, τα εργαλεία και ο απαραίτητος εξοπλισμός για τις βασικές τεχνικές επεξεργασίας μετάλλου. Ο κάθε συμμετέχοντας, θα χρειαστεί να φέρει κάποια αναλώσιμα και έτοιμα κομμένα μέταλλα, για τα οποία θα δοθούν διευκρινίσεις κατά την εγγραφή.


Early Access Report: Battlerite - Νέα ενημέρωση, ημερομηνία F2P κυκλοφορίας και άλλες πληροφορίες - Alt-Tab\nΗ Stunlock Studios, δημιουργός του φιλόδοξου Isometric Action MOBA, ενημέρωσε όλους τους φίλους του παιχνιδιού για όλες τις επερχόμενες αλλαγές μέσω ενός νέου Newsletter. Σύμφωνα με την ομάδα ανάπτυξης, η νέα season με τίτλο «Demon’s Tale» σημαίνει και μια ‘New Era’ (Νέα Εποχή) για τον τίτλο αφού το νέο update φέρνει όλες εκείνες τις αλλαγές και τις προσθήκες που μας φέρνουν πιο κοντά στην Free-to-play κυκλοφορία.\nΜαζί με τις πληροφορίες αυτές, η Stunlock δημοσίευσε και ένα Roadmap με όλα τα μελλοντικά σχέδια για την ανάπτυξη του Battlerite. To «New Era» Roadmap δίνεται σε μορφή ιστοσελίδας και οι ενδιαφερόμενοι μπορούν να την επισκεφτούν εδώ.\nΠέρα από την «New Era», η εταιρεία έδωσε στην δημοσιότητα και την λίστα με τις αλλαγές της Season 5 στο νέο Patch 0.13.2.0:\nΜπορείτε να διαβάσετε περισσοτερα εδώ.\nΤο Battlerite ανοίγει τους Free-to-play server του στις 8 Νοεμβρίου 2017.\nbattleriteearly access reportstunlock studios


App Store: Άρχισε το ξεσκαρτάρισμα! « iAppsHellas\nApp Store: Άρχισε το ξεσκαρτάρισμα!\nΣας είχαμε ενημερώσει για την προσπάθεια που είναι διατεθειμένη να κάνει η Apple, προκειμένου να φύγει η… σαβούρα από το App Store. Μια υλοποίηση που δεν έχει ενημερωθεί για μεγάλο χρονικό διάστημα, είναι πιθανό να μην συμβαδίζει με τα πιο πρόσφατα App Review Guidelines. Έτσι έστειλε την παρακάτω ειδοποίηση στο Resolution Center του iTunes Connect, σε εφαρμογές που δεν έχουν ενημερωθεί πρόσφατα.\nΌπως μπορείτε να δείτε πιο πάνω, ο προγραμματιστής το μόνο που έχει να κάνει, είναι να ετοιμάσει μια νέα έκδοση με την τελευταία έκδοση. Διαφορετικά η εταιρεία θα κατεβάσει σύντομα την εφαρμογή από το App Store, χωρίς όμως αυτό να επηρεάζει τους χρήστες που την χρησιμοποιούν ήδη. Ο Developer δεν χάνει το δικαίωμα του ονόματος της εφαρμογής και μπορεί να ανεβάσει όποτε θελήσει νέο binary.


Επανήρχισε η εκκένωση πολιορκημένων περιοχών στη Συρία ~ SotiraNews\nΕπανήρχισε η εκκένωση πολιορκημένων περιοχών στη Συρία\nΗ διαδικασία εκκένωσης τεσσάρων πολιορκημένων περιοχών στη Συρία ξεκίνησε και πάλι χθες, υπό αυστηρά μέτρα ασφαλείας, αφού είχε διακοπεί το Σάββατο έπειτα από μια αιματηρή επίθεση που είχε προκαλέσει τον θάνατο περισσότερων από 100 ανθρώπων.\nΠερίπου 45 λεωφορεία μετέφεραν τους 3.000 ανθρώπους που είχαν παραμείνει στα σιιτικά χωριά Φούα και Κεφράγια, που πολιορκούνταν από τους Σύρους αντάρτες, τα οποία βρίσκονται κοντά στο Χαλέπι, ενώ περίπου 11 λεωφορεία απομάκρυναν τους 300 κατοίκους που είχαν παραμείνει στο χωριό Αλ Ζαμπάντανι που πολιορκείτο από τον συριακό στρατό, δήλωσε ο επικεφαλής του Συριακού Παρατηρητηρίου Ανθρωπίνων Δικαιωμάτων Ράμι Αμπντέλ Ραχμάν.\nΗ διαδικασία αυτή είχε μετατραπεί σε μακελλειό το Σάββατο, όταν ένα παγιδευμένο αυτοκίνητο εξερράγη κοντά σε ένα λεωφορείο που μετέφερε κατοίκους της Φούα και της Κεφράγια, οι οποίες πολιορκούνταν επί δύο χρόνια από τους αντάρτες. Καμία οργάνωση δεν έχει αναλάβει την ευθύνη για την επίθεση αυτοκτονίας από την οποία σκοτώθηκαν τουλάχιστον 126 άνθρωποι, εκ των οποίων 68 παιδιά.\nΗ διαδικασία διεξήχθη χθες υπό αυστηρά μέτρα ασφαλείας, με πολλές δεκάδες ένοπλους αντάρτες να φυλάσσουν τα σταθμευμένα λεωφορεία. Η απομάκρυνση των κατοίκων των περιοχών αυτών είχε ξεκινήσει την Παρασκευή, έπειτα από μια συμφωνία που συνήφθη μεταξύ του Κατάρ -που υποστηρίζει τους αντάρτες- και του Ιράν που υποστηρίζει τη Δαμασκό.\nΠερίπου 5.000 άμαχοι και ένοπλοι που στηρίζουν τη συριακή κυβέρνηση απομακρύνθηκαν από τη Φουά και την Κεφράγια, ενώ 2.200 από τη Ζαμπάντανι και τη Μαντάγια, δύο περιοχές των ανταρτών που πολιορκούνταν από τον στρατό και βρίσκονται κοντά στη Δαμασκό. Μετά τη χθεσινή επιχείρηση, ολοκληρώθηκε η πρώτη φάση της εκκένωσης. Η δεύτερη αναμένεται να πραγματοποιηθεί δύο μήνες αργότερα, σύμφωνα με τους όρους της συμφωνίας.\nΈξι νεκροί από έκρηξη βόμβας\nΤην ίδια ώρα, τουλάχιστον έξι άνθρωποι σκοτώθηκαν και 32 τραυματίστηκαν από έκρηξη βόμβας, χθες, σε μια συνοικία του Χαλεπιού, μετέδωσε η κρατική τηλεόραση της Συρίας. Η έκρηξη σημειώθηκε στη Σαλαχεντίν, που βρίσκεται στο νοτιοδυτικό Χαλέπι. Προς το παρόν, δεν έχει γίνει γνωστό αν η έκρηξη αυτή οφείλεται σε έκρηξη ή στην πυροδότηση μιας παλιάς βόμβας που βρισκόταν στην περιοχή και δεν είχε εκραγεί.\nΣημειώνεται πως, στις 22 Δεκεμβρίου, ο συριακός στρατός είχε ανακοινώσει την ανακατάληψη των συνοικιών του Χαλεπιού που βρίσκονταν υπό τον έλεγχο των Σύρων ανταρτών από τον Ιούλιο του 2012, έπειτα από μια επιχείρηση που διήρκεσε έναν μήνα. Αξίζει, πάντως, να αναφερθεί πως η έκρηξη της βόμβας σημειώθηκε την ώρα που λίγα χιλιόμετρα πιο μακριά συνεχιζόταν η επιχείρηση απομάκρυνσης των κατοίκων στην Αλ Ρασιντίν, μια συνοικία στο νοτιοδυτικό Χαλέπι.\nΚαταθέτει στοιχεία για τα χημικά όπλα η Γαλλία\nΣε μιαν άλλη εξέλιξη, οι γαλλικές μυστικές υπηρεσίες θα προσκομίσουν «τις ερχόμενες μέρες» αποδεικτικά στοιχεία ότι οι δυνάμεις του συριακού καθεστώτος χρησιμοποίησαν χημικά όπλα στην επίθεση της 4ης Απριλίου στην πόλη Χαν Σεϊχούν, που είχε αποτέλεσμα 87 νεκρούς, δήλωσε χθες ο Γάλλος Υπουργός Εξωτερικών Ζαν Μαρκ Ερό.\n«Διαθέτουμε στοιχεία που θα μας επιτρέψουν να δείξουμε ότι το συριακό καθεστώς σκοπίμως έκανε χρήση χημικών όπλων», πρόσθεσε ο Ερό. «Η πεποίθησή μου είναι, και αυτή είναι και η πεποίθηση των υπηρεσιών μας, ότι το καθεστώς είναι υπεύθυνο γι' αυτή την επίθεση», σημείωσε.\n«Μια έρευνα βρίσκεται σε εξέλιξη από τις γαλλικές μυστικές υπηρεσίες και τις υπηρεσίες πληροφοριών του στρατού. Είναι ζήτημα ημερών και θα προσκομίσουμε αποδεικτικά στοιχεία ότι το καθεστώς εξαπέλυσε αυτές τις επιθέσεις», δήλωσε ο επικεφαλής της γαλλικής διπλωματίας στον τηλεοπτικό σταθμό της γαλλικής βουλής (LCP). «Δεν είμαστε οι μόνοι. Ο Οργανισμός για την Απαγόρευση των Χημικών Όπλων (ΟΑΧΟ) θα συνεχίσει την έρευνά του», πρόσθεσε.\nΑρνείται τις κατηγορίες ο Άσαντ\nΝωρίτερα χθες, ο Γενικός Διευθυντής του Οργανισμού για την Απαγόρευση των Χημικών Όπλων Αχμέτ Ουζουμτζού δήλωσε πως τα αποτελέσματα των αναλύσεων από την επίθεση στη συριακή επαρχία Ιντλίμπ «δείχνουν ότι χρησιμοποιήθηκε σαρίν ή μια ουσία όπως το σαρίν».\nΥπενθυμίζεται πως ο Σύρος Πρόεδρος Μπασάρ Αλ Άσαντ αρνείται τις κατηγορίες ότι οι συριακές δυνάμεις ευθύνονται για την επίθεση, την οποία η Ουάσιγκτον έχει χαρακτηρίσει «έγκλημα πολέμου». Ο Σύρος Πρόεδρος υποστηρίζει ότι η επίθεση «ήταν κατασκευασμένη 100%» από τις ΗΠΑ και άλλες δυτικές χώρες.\nΤην προηγούμενη εβδομάδα, ο Υπουργός Υγείας της Τουρκίας Ρετζέπ Ακντάγκ δήλωσε πως οι εξετάσεις που διενεργήθηκαν στα θύματα της επίθεσης επιβεβαίωσαν ότι χρησιμοποιήθηκε το νευροτοξικό αέριο σαρίν. Τρεις ημέρες μετά την επίθεση οι ΗΠΑ βομβάρδισαν, με 59 πυραύλους πλεύσης, μια αεροπορική βάση στη Συρία, προχωρώντας σε μια μονομερή ενέργεια που καταγγέλθηκε από τη Ρωσία.


Η «βιταμίνη του ήλιου» καταπολεμά σθεναρά τη φυματίωση\nΥΓΕΙΑ 12/07/2016 - 17:49 | Author: Newsroom\nΗ βιταμίνη D, μία εξαιρετικά σημαντική βιταμίνη, που παράγεται, όταν το δέρμα μας εκτίθεται στο ηλιακό φως, μπορεί να βοηθήσει τον οργανισμό να καταπολεμήσει σθεναρά την φυματίωση, σύμφωνα με ειδικούς από το Λονδίνο.\nΣχεδόν 1,5 εκατομμύριο άνθρωποι πεθαίνουν παγκοσμίως κάθε χρόνο εξαιτίας της νόσου, ενώ τα κρούσματα των ανθεκτικών μορφών της αυξάνονται διαρκώς.\nΜια νέα μελέτη, όμως, η οποία δημοσιεύεται στην επιθεώρηση «Proceedings of the National Academy of Sciences» (PNAS), δείχνει πως οι ασθενείς αναρρώνουν πιο γρήγορα όταν λαμβάνουν αντιβιοτικά και συμπληρώματα βιταμίνης D.\nΩστόσο, απαιτούνται περαιτέρω έρευνες πριν αρχίσει να γίνεται ρουτίνα η συνδυασμένη αγωγή.\nΗ ιδέα να χρησιμοποιείται η βιταμίνη D ως θεραπεία της φυματίωσης είναι πολύ παλιά. Πριν ανακαλυφθούν τα αντιβιοτικά, οι γιατροί συνιστούσαν στους ασθενείς ως θεραπεία την έκθεση επί συγκεκριμένη ώρα στον ήλιο – και αυτή είναι η προέλευση του όρου «ηλιοθεραπεία».\nΌταν, όμως, διαπιστώθηκε ότι τα αντιβιοτικά καταπολεμούν αποτελεσματικά τον βάκιλο του Κοχ ή μυκοβακτηρίδιο της φυματίωσης όπως λέγεται το μικρόβιο που την προκαλεί, η ηλιοθεραπεία εγκαταλείφθηκε.\nΣτη νέα μελέτη συμμετείχαν 95 ασθενείς από διάφορα νοσοκομεία του Λονδίνου, οι οποίοι έπαιρναν την συνήθη αντιβιοτική αγωγή. Στους μισούς από αυτούς οι ερευνητές χορήγησαν και χάπια βιταμίνης D.\nΌσοι πήραν τα συμπληρώματα της βιταμίνης ανέρρωσαν ταχύτερα: σε 23 ημέρες κατά μέσον όρο, έναντι των 36 ημερών που χρειάσθηκαν όσοι πήραν τα αντιβιοτικά συν χάπια με μια ανενεργό ουσία (ψευδοφάρμακο).\n«Τα ευρήματά μας δεν σημαίνουν πως μπορεί η λήψη της βιταμίνης D να αντικαταστήσει τα αντιβιοτικά ως θεραπεία της φυματίωσης, αλλά ότι αποτελεί ένα χρήσιμο πρόσθετο όπλο», δήλωσε ο επικεφαλής ερευνητής δρ Αντριάν Μαρτινώ, από το Πανεπιστήμιο Queen Mary του Λονδίνου.\n«Η συνδυασμένη αγωγή δείχνει πολλά υποσχόμενη, αλλά χρειαζόμαστε λίγο πιο ισχυρά στοιχεία πριν αρχίσουμε να την εφαρμόζουμε ευρέως», πρόσθεσε. Και εξήγησε πως απαιτούνται μελέτες με περισσότερους ασθενείς, οι οποίες θα δείξουν ποιες είναι οι αποτελεσματικότερες δόσεις αλλά και μορφές της βιταμίνης.\nΕναντίον της φλεγμονής\nΌπως εξηγούν οι ερευνητές στο άρθρο τους, η βιταμίνη D φαίνεται ότι δρα καταπραΰνοντας τη φλεγμονή στη διάρκεια της λοίμωξης.\nΗ φλεγμονώδης αντίδραση αποτελεί σημαντικό τμήμα της αντίδρασης του οργανισμού σε περίπτωση λοίμωξης και ουσιαστικά είναι το πρώτο βήμα για να την αντιμετωπίσει.\nΌταν ένας άνθρωπος έχει φυματίωση, η φλεγμονώδης αντίδραση στους πνεύμονες επιτρέπει την επίθεση περισσότερων λευκών αιμοσφαιρίων, τα οποία καταπολεμούν τη λοίμωξη. Ταυτοχρόνως, όμως, δημιουργεί μικροσκοπικές κοιλότητες στους πνεύμονες, στις οποίες δημιουργούνται αποικίες του μυκοβακτηριδίου.\n«Εάν μπορέσουμε να βοηθήσουμε αυτές τις κοιλότητες να επουλωθούν πιο γρήγορα, οι ασθενείς θα είναι μεταδοτικοί για λιγότερο καιρό και θα υποστούν μικρότερες βλάβες στους πνεύμονές τους», εξήγησε ο δρ Μαρτινώ.\nΟι ειδικοί εκτιμούν ότι τα ευρήματά τους πιθανώς ισχύουν και για άλλες ασθένειες των πνευμόνων, όπως η πνευμονία.\nΔεν αποκλείεται επίσης να μπορεί να χρησιμεύσει η βιταμίνη D και ως προληπτικό μέσο εναντίον της νόσου, κατά τον δρα Πήτερ Ντέιβις, ομότιμο καθηγητή Πνευμονολογίας στο Πανεπιστήμιο του Λίβερπουλ.\nΌπως εξήγησε, ένας στους τρεις ανθρώπους έχει λανθάνουσα φυματίωση, δηλαδή στους πνεύμονές του υπάρχουν χαμηλά επίπεδα μυκοβακτηριδίου και δεν εκδηλώνει συμπτώματα.\nΣτο περίπου 10% των ανθρώπων αυτών, όμως, η νόσος κάποια στιγμή ενεργοποιείται – και ο δρ Ντέιβις πιστεύει πως η συστηματική λήψη βιταμίνης D θα μπορούσε να αποτρέψει την ενεργοποίηση.\nΤο θέμα της φυματίωσης προβληματίζει την επιστημονική κοινότητα, επειδή το μυκοβακτηρίδιο αναπτύσσει ολοένα μεγαλύτερη αντοχή στα αντιβιοτικά.\nΟ Παγκόσμιος Οργανισμός Υγείας εκτιμά ότι ήδη των 3,4% των ανθρώπων νέων κρουσμάτων φυματίωσης έχουν αντοχή σε δύο κύριες κατηγορίες αντιβιοτικών (είναι δηλαδή πολυανθεκτικά), με το 9,4% από αυτά να είναι ανθεκτικά σε όλες τις υπάρχουσες θεραπείες.\nΤο ποσοστό της πολυανθεκτικής φυματίωσης σε όσους έχουν εκδηλώσει πάνω από μία φορά τη νόσο, εγγίζει το 20%.\nΠρόσφατη ανάλυση, εξάλλου, έδειξε πως σε μερικές χώρες το 50% των κρουσμάτων της νόσου είναι πλέον ανθεκτικά.\nΑύξηση των κρουσμάτων καρκίνου και μέτρα πρόληψης\nΤο πρόγραμμά της ΝΔ για την Υγεία – Οι 5 προτεραιότητες\nΑΣΕΠ: Έρχεται προκήρυξη για προσλήψεις 1.000 μόνιμων σε νοσοκομεία\nNews Tag: ΘΕΜΑΤΑΝΟΣΟΚΟΜΕΙΑΠΑΝΕΠΙΣΤΗΜΙΟ


LIBERTY HOTEL (Τορίνο, Ιταλία) - Κριτικές και σύγκριση τιμών - Tripadvisor\nNizza Millefonti ξενοδοχεία με δωρεάν στάθμευση\nΞενοδοχεία κοντά σε: Tour Torino Industriale\nΞενοδοχεία κοντά σε: Dogma Escape Room\nΞενοδοχεία κοντά σε: Libreria La Montagna\nΞενοδοχεία κοντά σε: Every Body Center\nΞενοδοχεία κοντά σε: Caffetteria Nobile\nΞενοδοχεία κοντά σε: Belleville Comics\nΞενοδοχεία κοντά σε: Bar Zambon Di De Santis\nLiberty Hotel, Τορίνο - Κριτικές\nΝο 22 από 138 ξενοδοχεία για: Τορίνο\nVia Vincenzo Gioberti 37, 10128 Τορίνο Ιταλία\nΝο 22 από 138 ξενοδοχεία: Τορίνο\nTo Liberty Hotel είναι ένα ιδανικό μέρος για διαμονή όσο βρίσκεστε στο Τορίνο. Συνδυάζει ποιότητα-τιμή και άνεση, ενώ προσφέρει ένα ρομαντικό περιβάλλον με μια σειρά από ανέσεις σχεδιασμένες για ταξιδιώτες όπως εσείς.\nΜε ενδιαφέροντα αξιοθέατα στη γύρω περιοχή, π.χ. Piazza San Carlo (1,1 km) και Piazza Castello (1,6 km), το Liberty Hotel είναι μια ιδανική επιλογή για τους ταξιδιώτες που θέλουν να μείνουν στο Τορίνο.\nΥπάρχει πρόσβαση σε υπηρεσία δωματίου για όσους μένουν στο Liberty Hotel. Επιπλέον, το Liberty Hotel έχει δωρεάν πρωινό, αν αυτό διευκολύνει τη διαμονή σας στο Τορίνο.\nΚατά την επίσκεψή σας στο Τορίνο είναι ευκαιρία να δοκιμάσετε αγαπημένα τοπικά πιάτα με στρείδια σε εστιατόρια όπως τα Simini, Osteria La Cena Coi Fiocchi - Cucina Viva ή Osteria Civassa.\nΌσο είστε εκεί είναι επίσης ευκαιρία να δείτε μουσεία ιστορίας, π.χ. Αιγυπτιακό Μουσείο του Τορίνο, Museo Pietro Micca και Museo Nazionale del Risorgimento.\nΣτο Liberty Hotel, η άνεση και η ικανοποίησή σας αποτελούν προτεραιότητα. Οι άνθρωποι του ξενοδοχείου ανυπομονούν να σας υποδεχθούν στο Τορίνο.\nΟ/Η DamienDeville έγραψε μια κριτική Νοέ 2019\nΠαρίσι, Γαλλία44 συνεισφορές16 χρήσιμες ψήφοι\nΆνετο, λειτουργικό, καθαρό και ωραίο προσωπικό\nΤο καλό: - Το πολύ ωραίο, ευγενικό και εξυπηρετικό προσωπικό - Το ευρύχωρο, άνετο και σιωπηλό δωμάτιο - Το τέλεια λειτουργικό και τρελό καθαρό μπάνιο με ισχυρή πίεση νερού, εύκολο να ρυθμίζει τη θερμοκρασία και να κλείνει πλήρως το ντους - Τα άνετα κλινοσκεπάσματα και τα μαξιλάρια - Η ωραία διακόσμηση Το εξής: - WiFi υψηλής ταχύτητας, αλλά χωρίς μεμονωμένο κωδικό πρόσβασης και επομένως χωρίς ασφάλεια στο διαδίκτυο - Τα κρύα αυγά και εντελώς ξεπερασμένη και σχεδόν αδύνατη η χρήση τοστιέρα στο πρωινό, αν και οι επιλογές χωρίς γλουτένη είναι συν και η μηχανή εσπρέσο είναι πολύ καλή Το κακό: - Το λόμπι που είναι μια ειδική παιδική χαρά για θορυβώδη ανήσυχα παιδιά και ακόμη πιο θορυβώδες και πιο ανήσυχο, χωρίς λωρίδες, γαύγισμα σκύλο το οποίο επιτρέπεται από τους ιδιοκτήτες να στέκονται στα καθίσματα και να πηδούν σε όποιον τολμά να εισέλθει σε αυτό που σαφώς έχει εκπαιδευτεί να θεωρήσει ως δικό ιδιωτικό βασίλειο…\nΟ/Η Noé έγραψε μια κριτική Οκτ 2019\nΕίναι ένα πολύ καλό ξενοδοχείο. Κοντά στο κέντρο περίπου 15 λεπτά με τα πόδια. Οι ιδιοκτήτες είναι πραγματικά φιλικοί και ευγενικοί. Κρεβάτι για 2 ενήλικες είναι καλό, δωμάτιο μεγάλο και άνετο. Το μόνο σημείο είναι το τρίτο κρεβάτι για παιδιά που δεν είναι πραγματικά άνετα και πολύ μικρό για μένα (1 μ 93). Μια καλή επιλογή για την τιμή!\nΟ/Η anat g έγραψε μια κριτική Αύγ 2019\ntel aviv50 συνεισφορές16 χρήσιμες ψήφοι\nΑπολαύσαμε να μείνουμε σε αυτό το ξενοδοχείο τόσο πολύ που μέναμε περισσότερο από το προγραμματισμένο !!!\nΦτάσαμε σε αυτό το ξενοδοχείο και αισθανθήκαμε αμέσως σαν στο σπίτι! το επίπεδο εξυπηρέτησης, η τέλεια και προσωπική υποδοχή του Stefanno, οι συστάσεις του για τα τοπικά εστιατόρια και τα αξιοθέατα στο Τορίνο, το όμορφο και σούπερ καθαρό δωμάτιο για 4 από μας (γονείς και 2 παιδιά), το πλούσιο πρωινό που σερβίρεται κάθε πρωί, το κόστος του δωματίου ανά διανυκτέρευση, η διαθεσιμότητα στάθμευσης στο ξενοδοχείο - όλα αυτά έκαναν τη διαμονή μας στο ξενοδοχείο Liberty απλά τέλεια! Η Paula που εργάζεται στην ρεσεψιόν ήταν τόσο ωραία και φιλόξενη. Σίγουρα θα επιστρέψουμε σε αυτό το ξενοδοχείο και το συνιστούμε πολύ. είναι ένα ξενοδοχείο 3 αστέρων που για μας ήταν στην πραγματικότητα 5! η τοποθεσία είναι επίσης μεγάλη, με τα πόδια σε όλο το κέντρο της πόλης. Είναι πολύ κέντρο και δεν απέχει πολύ από το σιδηροδρομικό σταθμό, που βρίσκεται σε έναν ήσυχο δρόμο και περιβάλλον. Θα συνηθίσετε να μείνετε εκεί!…\nΣυμβουλή: we stayed at the 5th floor in a room for 4 - fits families perfectly , big enough for all of us ,...\nΟ/Η Ursula C έγραψε μια κριτική Αύγ 2019\nΝτουμπάι, Ηνωμένα Αραβικά Εμιράτα22 συνεισφορές6 χρήσιμες ψήφοι\nΕγώ και ο σύζυγός μου ήταν στο Τορίνο για 4 διανυκτερεύσεις και μας χάλασε ο Rodolfo και το υπόλοιπο προσωπικό του ξενοδοχείου. Πρότειναν εστιατόρια, μέρη για να πάνε, έδωσαν οδηγίες και μας βοήθησαν σε κάθε πράγμα που μπορούσαν. Το δωμάτιο έχει ένα ωραίο χώρο για 2 και το μπάνιο ήταν τεράστιο. Η τοποθεσία ήταν με τα πόδια από το κέντρο και εύκολο να βρεθούν μέρη για πάρκο (το προσωπικό του ξενοδοχείου μας βοήθησε με αυτό!). Μην χάσετε την ευκαιρία να μείνετε στο Liberty Hotel αν το χρειάζεστε.\nΟ/Η Johnny έγραψε μια κριτική Ιούλ 2019\nΕξαιρετικό ξενοδοχείο - Μην χάσετε την ευκαιρία να μείνετε εδώ !!\nΉταν η πρώτη μου επίσκεψη στο Τορίνο και στην OMG! ! Ήταν ένας εξαιρετικός χρόνος! Το ξενοδοχείο Liberty! Πρώτα απ 'όλα, είστε τόσο ζεστοί και φιλόξενοι οικοδεσπότες και τίποτα δεν είναι πάρα πολύ πρόβλημα για αυτούς. Μου έδειξε στο δωμάτιό μου που για να είμαι ειλικρινής ήταν μια σουίτα με πολυτέλεια που περιμένει μέσα μου και ήμουν πραγματικά έκπληκτος! Αυτό θα πρέπει να αναφέρεται ως τουλάχιστον 4 αστέρων κατάλυμα, καθώς το κτίριο είναι όμορφο. Το πρωινό ήταν επίσης πολύ καλό και η επιλογή εξαιρετική σε ένα υπέροχο περιβάλλον. Είναι μια μικρή απόσταση με τα πόδια από το κέντρο και μου άρεσε πολύ να περιηγηθείτε στους όμορφους δρόμους για να βρείτε κρυμμένα πολύτιμα αντικείμενα από πολλά εστιατόρια και καφετέριες. Το ξενοδοχείο είναι κατασκευασμένο από τους ανθρώπους που το τρέχουν και νιώθεις πάντα την αγάπη και την προσοχή. Σας ευχαριστώ για την πρώτη μου επίσκεψη στο Τορίνο, μια υπέροχη στιγμή για να θυμάστε.…\nΣτα κοντινά αξιοθέατα περιλαμβάνονται τα εξής: Circolo della Stampa – Sporting / Palazzo Ceriana Mayneri (0,5 χλμ.), Chiesa di San Salvario (0,4 χλμ.) και Parrocchia San Secondo Martire (0,4 χλμ.).\nΠοιες επιλογές φαγητού και ποτού είναι διαθέσιμες στο Liberty Hotel;\nΜεταξύ των εστιατορίων σε βολική τοποθεσία είναι τα εξής: Pizzeria 150, Trattoria AlleVolte και Taverna delle Rose.\nΤο Liberty Hotel έχει λεωφορειάκι που πηγαινοέρχεται από και προς το αεροδρόμιο;\nΝαι, το Liberty Hotel προσφέρει ένα λεωφορείο αεροδρομίου για τους πελάτες. Συστήνουμε να καλέσετε εκ των προτέρων για να επιβεβαιώσετε τις λεπτομέρειες.\nΕπιτρέπονται τα κατοικίδια στο Liberty Hotel;


MommyWiki: 10 κανόνες για τη διαμόρφωση των διατροφικών συνηθειών ενός παιδιού\n10 κανόνες για τη διαμόρφωση των διατροφικών συνηθειών ενός παιδιού\nΌλες οι μαμάδες ανησυχούμε για την υγεία και τη διατροφή των παιδιών μας. Θέλουμε να διασφαλίσουμε τις καλύτερες συνθήκες για μια υγιεινή και σωστή διατροφή είτε επιλέγοντας μόνο βιολογικά προϊόντα, είτε μαγειρεύοντας μόνο εμείς, είτε εφαρμόζοντας όλους τους κανόνες της υγιεινής διατροφής.\nΤα δέκα βήματα που ακολουθούν θα σας βοηθήσουν στην διαμορφώσετε σωστές διατροφικές συνήθειες στα παιδιά σας.\n1. Φάτε μαζί σαν μια οικογένεια. Γευματίστε κάνοντας πέρα το άγχος και την πίεση της μέρας. Ευχαριστηθείτε το γεύμα και απολαύστε το. Δώστε στο μωρό σας να καταλάβει ότι η ώρα του φαγητού είναι ιδιαίτερη και ξεχωριστή. Κόψτε του μικρά κομματάκια και ενθαρρύνετέ το να φάει με τα δάχτυλα. Φάτε ότι θα θέλατε να φάει το παιδί σας.\n2. Επαινείστε το παιδί σας όταν δοκιμάζει νέες γεύσεις και δώστε του χρόνο για να τις μάθει και να του αρέσουν.\n3. Αποφασίστε ποια θρεπτικά συστατικά θα περιέχει το γεύμα του, αλλά αφήστε το παιδί σας να αποφασίσει πόσο θα φάει. Ποτέ μην επιμένετε να φάει τα πάντα στο πιάτο του.\n4. Προσφέρετε του τρόφιμα από όλες τις ομάδες τροφίμων κάθε μέρα. Μαζί δίνουν το σωστό μίγμα των θρεπτικών ουσιών που χρειάζεται το παιδί σας.\n5. Βάλτε πρόγραμμα ώστε να του προσφέρεται τρία γεύματα και 2-3 σνακ κάθε μέρα. Μην παραλείπετε ποτέ γεύμα.\n6. Προσφέρετε 6-8 ροφήματα των 100-120ml την ημέρα.\n7. Σεβαστείτε τα γούστα και τις προτιμήσεις του παιδιού σας. Μην τα αναγκάζετε να φάνε κάτι που δεν θέλουν. Κάποια παιδιά τρώνε σχεδόν τα πάντα, ενώ άλλα είναι πολύ πιο επιλεκτικά. Μερικά αρέσκονται να τρώνε και να γεύονται τις διαφορετικές τροφές χωριστά σε ένα γεύμα και άλλα είναι ευχαριστημένα με αναμεμιγμένες τροφές.\n8. Επιβραβεύστε το παιδί σας με προσοχή. Ποτέ μην του δώσετε ένα φαγητό ή ένα ρόφημα ως ανταμοιβή. Μην προσφέρετε ένα γλύκισμα ως επιβράβευση για την κατανάλωση άλλων τροφίμων πρώτης ανάγκης\n9. Βάλτε όρια. Τηγανητά φαγητά, πατατάκια, γλυκά, κέικ και μπισκότα πρέπει να δίνονται σε πολύ μικρές ποσότητες. Αποφύγετε τα ανθρακούχα ποτά και τους ξηρούς καρπούς οι οποίοι μπορεί να προκαλέσουν πνιγμό.\n10. Ενθαρρύνετε το παιδί σας στο ενεργό παιχνίδι κάθε μέρα και σε περίπου 12 ώρες ύπνο. Αφήστε τα να παίξει έξω, να χορέψει και να περπατήσει. Περιορίστε την τηλεόραση και τον χρόνο μπροστά στην οθόνη, όπως οι υπολογιστές σε μόλις 1 ώρα την ημέρα.\nΕσείς εφαρμόζετε κάποιον από τους παραπάνω κανόνες;\nLabels: Διατροφή , Υγεία


Betty's Cuisine: Κεϊκ λεμόνι\nΜια από τις εκατοντάδες συνταγές που έχω σημειωμένες σε διάφορα χαρτάκια είναι και τούτο το υγρό κέικ λεμονιού του Παρλιάρου.\nΣημειωμένη βιαστικά εδώ και καιρό, κάποια στιγμή που έβλεπα την εκπομπή του, δεν ήμουν καν σίγουρη ότι την είχα γράψει σωστά!\nΑποδείχτηκε όμως ένα θαυμάσιο και εύκολο κέικ, που θα βάλει σε πειρασμό όσους αρέσκονται στην ξινή γεύση του λεμονιού που δένει θαυμάσια με την αμυγδαλόψιχα!\nΤην παραθέτω με μικρές τροποποιήσεις και προσθήκες...\nΤα υλικά έδωσαν 2 μέτριες μακρόστενες φόρμες και 5 muffins!\nΑν θέλετε μπορείτε να χρησιμοποιήσετε μια μεγάλη στρογγυλή φόρμα κέικ.\n350 γρ αμύγδαλο τριμμένο\nΒράζουμε τα λεμόνια ολόκληρα για 1 ώρα περίπου.\nΑφαιρούμε τα κουκούτσια\nκαι τα λιώνουμε στο μπλέντερ με το 1/3 της ζάχαρης.\nΖεματάμε τα αμύγδαλα σε βραστό νερό για 2 λεπτά και τα ξεφλουδίζουμε.\nΤα περνάμε από το μπλέντερ να γίνουν σαν χοντρή άμμος.\nΧτυπάμε στο μίξερ τα αυγά με τα υπόλοιπα 2/3 της ζάχαρης και προσθέτουμε το μπέικιν.\nΣτο μίγμα των αυγών προσθέτουμε τα λιωμένα λεμόνια και ανακατεύουμε με ένα κουτάλι.\nΡίχνουμε το αμύγδαλο και ανακατεύουμε και πάλι.\nΛαδώνουμε και αλευρώνουμε ελαφρά τη φόρμα (ή τις φόρμες) του κέικ,\nαδειάζουμε μέσα το μίγμα και ψήνουμε στους 160ο για 1 ώρα.\nΕτοιμάζουμε αν θέλουμε λίγο γλάσο για να ομορφήνουμε το λεμονοκεκάκι μας:\nΣε ένα μπολάκι ρίχνουμε 4-5 κουταλιές ζάχαρη άχνη, προσθέτουμε λίγο νερό (1-2 κουταλιές) και ανακατεύουμε να διαλυθεί η ζάχαρη και να γίνει ένα παχύρευστο μίγμα.\nΌταν είναι έτοιμο το κέικ το βγάζουμε από το φούρνο, περιμένουμε να μισοκρυώσει, ξεφορμάρουμε σε πιατέλα και περιχύνουμε με το γλάσο.\nΑφήνουμε λίγο να σφίξει το γλάσο και απολαμβάνουμε!\nsimonmad 13 Νοεμβρίου 2010 - 1:55 μ.μ.\nΕγώ έχω πειστεί και χωρίς τη δοκιμή! Καλό Σ/Κ\nΕλπινίκη 13 Νοεμβρίου 2010 - 2:14 μ.μ.\nΠρεπει να ναι παρα πολύ ωραιο... θα το δοκιμασω σιγουρα!\nΛίλα 13 Νοεμβρίου 2010 - 2:16 μ.μ.\nΛατρεύω τα λεμονογλυκά και αυτό δείχνει υπέροχο!\nΑνώνυμος 13 Νοεμβρίου 2010 - 3:24 μ.μ.\nDen echo polla na po. Apla KATAPLIKTIKO/YPEROCHO .... dokimaste to.\nΕφη 13 Νοεμβρίου 2010 - 3:31 μ.μ.\nΤην έχω κρατήσει και εγώ εκείνη τη συνταγή αλλά τώρα που έχω και δικά μου λεμονάκια θα την κάνω!\ncook 13 Νοεμβρίου 2010 - 5:05 μ.μ.\nΠαρλιάρος ίσον σιγουρη επιτυχία!το εχει κανει και η αδελφουλα μου και μου είπε τα καλύτερα...οι φωτο με τσακισαν...\nanthivolon 13 Νοεμβρίου 2010 - 6:07 μ.μ.\nMου αρέσουν όλα τα γλυκά που έχουν λεμόνι!!! Κι αυτό φαίνεται ιδιαίτερα καλό!!! Λέω να το δοκιμάσω!!!\nPansofix 13 Νοεμβρίου 2010 - 6:44 μ.μ.\nπολυ μυρωδατο με καφε οτι πρεπει...\nΔΥΣΠΙΣΤΟΣ 13 Νοεμβρίου 2010 - 9:05 μ.μ.\nΈχω μερικές αμφιβολίες για αυτά τα ωραία, γυαλιστερά και ζουμερά λεμόνια, σχετικά με την προέλευση τους και τον τρόπο που συντηρούνται, για τόσο μεγάλο ταξίδι.\nΑν έχεις δικά σου, ή από κάοιον γείτονα αλλάζει.\nΚάθε χρόνο κάνω μια "συγκομιδή" από την λεμνιά του κουμπάρου μου και φτιάχνω τέτοια και κρατάω και φλούδες στην κατάψυξη.\nΤο λεμονάτο κέϊκ σου πολύ εύκολο και πρέπει να είναι και νόστιμο. Θα "εκτελεστεί" με την συγκομιδή!!\nMaria 13 Νοεμβρίου 2010 - 11:09 μ.μ.\nκαι φαινεται πολυ λαχταριστο!!!!!!!\npainter 14 Νοεμβρίου 2010 - 12:44 μ.μ.\nΈχω φτιάξει κι εγώ παλιότερα ένα κέικ λεμόνι του Παρλιάρου που είχα δει, αλλά εσύ το έκανες ΥΠΕΡΠΑΡΑΓΩΓΗ!!!\nΞανθή 14 Νοεμβρίου 2010 - 5:18 μ.μ.\nΓιατί να μην είναι δυνατόν να δοκιμάσω λίγο τώρα!\nΛεμόνια έφερα χρόνο όμως δεν έχω καθόλου!!\nVana 14 Νοεμβρίου 2010 - 6:19 μ.μ.\nMmmm...είναι φοβερό!Λατρεύω το κεικ λεμονιού! Κ γω την συνταγή του Παρλιάρου φτιάχνω ...τρελαίνομαι για το γλάσο έτσι ξινούλι!\nΞανθή 14 Νοεμβρίου 2010 - 10:02 μ.μ.\nΔεν άντεξα στον πειρασμό κι επειδή τελευταία με έχει πιάσει κάτι με το αμύγδαλο, το έφτιαξα σε μάφιν.\nΜΑΡΙΑ ΠΙΟΥΚΑ 15 Νοεμβρίου 2010 - 12:55 π.μ.\nΦαίνεται υπέροχο και πρέπει να είναι τέλειο αυτό το κεκάκι.\nΕγώ έχω λεμονιά στο σπίτι και με την πρώτη συγκομιδή δεν το συζητώ θα εκτελεσθεί η συνταγή.\nΛίνα 16 Νοεμβρίου 2010 - 2:51 μ.μ.\nανυπομονώ να το φτιάξω. Με εντυπωσίασε η διαδικασία με τα λεμόνια! Σκέφτομαι αν το κάνω σε muffin να προσθέσω για topping μαρέγκα όπως στη lemon pie.\nNely 18 Νοεμβρίου 2011 - 6:51 μ.μ.\nΜολις το εφτιαξα, και ψηνεται.... Ανυπομονω να το δοκιμασω. Εχω μια ερωτηση εκ των υστερων βεβαια. Βουτυρο αυτο το κεικ δεν εχει; Aντι για βουτυρο μπαινει ο πολτος των λεμονιων;; Σε 1/2 ωριτσα θα το φαω και θα σας πω...!!!!\nBetty's Cuisine 18 Νοεμβρίου 2011 - 7:23 μ.μ.\nΚι όμως δεν έχει. Περίεργο ε; :)\nNely 18 Νοεμβρίου 2011 - 7:43 μ.μ.\nΜολις το δοκιμασα!!!!!!!!!!!!!!!! ΚΑΤΑΠΛΗΚΤΙΚΟ!!!!! Θα φαω ολο το κεικ!!! Μου αρεσει πολυ το λεμονι στα γλυκα, και εδω αυτη η τραγανη αισθηση του αμυγδαλου με το γλυκοξινο του λεμονιου ειναι θεικη!!!!Μπραβο!!!!\nBetty's Cuisine 18 Νοεμβρίου 2011 - 7:49 μ.μ.\nNely, πολύ χαίρομαι που σου άρεσε τόσο και συμφωνώ απόλυτα με την κριτική σου!!!\nΑνώνυμος 6 Ιανουαρίου 2016 - 6:20 μ.μ.\nτο ψήνω μόλις τώρα και περιττό να σας πω ότι το δοκίμασα ωμό ενώ το χτυπούσα στο μίξερ.ΘΕΕΙΚΟΟΟΟ!!!Φανταστείτε ψημένο!!!!!!!!!\nBetty's Cuisine 6 Ιανουαρίου 2016 - 6:58 μ.μ.\nΕίναι υπέροχο το άτιμο! :)\nΠεριμένω εντυπώσεις μετά το ψήσιμο!\nΑνώνυμος 11 Ιουλίου 2016 - 2:52 π.μ.\nΑυτή η συνταγή δεν εκτελειτε όπως η αυθεντικη που θελει και βουτυρο και όχι τα λεμονια με αυτόν τον τροπο γιατι δεν βγαινει ξυνογλυκια αλλα πικρη. Τωρα πως ολοι εσεις την βγαλατε θεικη με αυτην την εκτελεση αξιο αποριας.\nBetty's Cuisine 25 Αυγούστου 2016 - 1:03 μ.μ.\nΗ συνταγή αλλά και η εκτέλεση είναι όπως ακριβώς την δίνει ο Παρλιάρος, με το όνομα Capri Torta!\nTο κέικ δεν πικρίζει εφόσον τα λεμόνια βράσουν για 1 ώρα σε μπόλικο νερό και επίσης δεν περιέχει βούτυρο!\nΌσοι πάντως το δοκίμασαν, τους άρεσε ιδιαίτερα, όπως φαίνεται και από τα παραπάνω σχόλια... βέβαια περί ορέξεως ουδείς λόγος!


Μπορούν να περάσουν και οι τρεις...\nΔημοσίευση: 29 Ιουλίου 2019 16:10\nΘετικός ο πρώτος απολογισμός για Ολυμπιακό, Ατρόμητο και Άρη\nΤην περασμένη εβδομάδα ξεκίνησαν οι φετινές ευρωπαϊκές υποχρεώσεις των ομάδων που εκπροσωπούν το ελληνικό ποδόσφαιρο. Πρώτος «μπήκε στον χορό» την Τρίτη ο δευτεραθλητής Ολυμπιακός στους προκριματικούς του Τσάμπιονς Λιγκ, για να ακολουθήσουν την Πέμπτη ο Ατρόμητος και ο Άρης στο Γιουρόπα Λιγκ. Στον επόμενο γύρο του Τσάμπιονς Λιγκ θα εισέλθει και ο ΠΑΟΚ, ενώ στον αντίστοιχο του Γιουρόπα Λιγκ θα ξεκινήσει την προσπάθειά της η ΑΕΚ.\nΟ συνολικός απολογισμός αυτών των τριών πρώτων αγώνων, γενικά, κρίνεται θετικός. Ο Ολυμπιακός έφυγε από την έδρα της Βικτόρια Πλζεν με ένα αποτέλεσμα όπως το 0-0, που τον υποχρεώνει να είναι πολύ προσεκτικός στον επαναληπτικό, αλλά δεν παύει να σημαίνει πως παρέμεινε αήττητος στην έδρα της αντιπάλου του. Αν οι «ερυθρόλευκοι» περιορίσουν τους Τσέχους και επιτεθούν με ορθολογικό τρόπο, είναι σε θέση, με τη βοήθεια και του κόσμου τους, να προκριθούν στην επόμενη φάση. Ο επαναληπτικός θα διεξαχθεί την Τρίτη στις 9.30 μ.μ. στο «Γ. Καραϊσκάκης».\nΟ Ατρόμητος του Γιάννη Αναστασίου ήταν αυτός που κέρδισε τις εντυπώσεις, καταφέρνοντας να νικήσει μέσα στην έδρα της Ντουνάισκα Στρέντα με 1-2 και να αποκτήσει σημαντικότατο προβάδισμα στην υπόθεση πρόκριση. Οι Περιστεριώτες με αυτόν τον τρόπο απέδειξαν πως ξεπέρασαν το περσινό σοκ του πρόωρου αποκλεισμού τους από την Ντιναμό Μπρεστ και κρατούν την τύχη τους στα χέρια τους. Μεγάλος πρωταγωνιστής της αναμέτρησης ήταν ο 37χρονος Ούμπιντες, που σκόραρε με εντυπωσιακό τρόπο το πρώτο γκολ της ομάδας του, αλλά και με τη συνολική του απόδοση στον αγώνα της Σλοβακίας. Η ρεβάνς θα γίνει την προσεχή Πέμπτη στις 8 το βράδυ.\nΟ Άρης, παρότι έκανε γενικά καλή εμφάνιση, δεν μπόρεσε να σκοράρει απέναντι στην Α.Ε. Λεμεσού μένοντας στο 0-0, αλλά έδειξε πως αυτό που δεν μπόρεσε στο καυτό «Κλεάνθης Βικελίδης» είναι σε θέση να το πετύχει την ερχόμενη Πέμπτη στη Λάρνακα (ώρα έναρξης 8 το βράδυ), για να χαρίσει έτσι στους φίλους του μια σημαντική χαρά. Οι ποδοσφαιριστές του Σάββα Παντελίδη έκαναν πολλά πράγματα σωστά πάνω στο γρασίδι, αλλά δύο φορές οι προσπάθειές τους σταμάτησαν στο δοκάρι του αντίπαλου τερματοφύλακα.


Και τώρα η Ξάνθη... - Panionianea Και τώρα η Ξάνθη... - Panionianea\nHome > slide > Και τώρα η Ξάνθη...\nΚαι τώρα η Ξάνθη...\nΤο εντός έδρας παιχνίδι με την Ξάνθη σκέφτονται πλέον άπαντες στον Πανιώνιο, με στόχο της ομάδας να είναι η επιστροφή στις νίκες.\nΣτην αναμέτρηση με τους Ακρίτες δεν θα αγωνιστεί ο Βαγγέλης Οικονόμου, ο οποίος θα ξεχρεώσει την ποινή της τιμωρίας του. Αντίθετα επιστρέφει στην διάθεση του Ουζουνίδη ο Κόρμπος, που έκτισε την δική του τιμωρία στο ματς της προηγουμένης αγωνιστικής με τον Πλατανιά.\nΠρόβλημα με τις κάρτες αντιμετωπίζει πλέον και ο Ρισβάνης, ο οποίος έφτασε τις τέσσερις κίτρινες και έτσι θα πρέπει να λείψει σε ένα από τα επόμενα τέσσερα παιχνίδια. Όπως αποφασίστηκε αυτό θα είναι κόντρα στην ΑΕΚ, για την 29η αγωνιστική του πρωταθλήματος.\nΤέλος, ο Τζανδάρης, ο οποίος τραυματίστηκε στο ματς των Χανίων, έχει ακόμα ενοχλήσεις στο πόδι και εντός των επόμενων ημερών θα ξεκαθαρίσει η κατάσταση του και η συμμετοχή του στον αγώνα με την Ξάνθη.\nΕυχαρίστησε τον Πλατανιά\nΜε ανακοίνωση της η ΠΑΕ Πανιώνιος ευχαρίστησε την διοίκηση του Πλατανιά για την φιλοξενία που παρείχε στους κυανέρυθρους:\nΑναλυτικά: "Η ΠΑΕ ΠΑΝΙΩΝΙΟΣ ΓΣΣ εκφράζει τις θερμές της ευχαριστίες στην ΠΑΕ Πλατανιάς, για την παραχώρηση του προπονητικού της κέντρου, καθώς και για την φιλοξενία που παρείχε στα μέλη της αποστολής μας".\nItem Reviewed: Και τώρα η Ξάνθη... Rating: 5 Reviewed By: panionia nea


Πρωτη Σελιδα: Κάνε τη ΔΙΑΙΤΑ της νηστείας και δεν θα μείνει ίχνος λίπους πάνω σου!\nΗ νηστεία της Σαρακοστής διέπεται από την εποχικότητα, την απλότητα, την ποικιλία τροφίμων και τη μειωμένη πρόσληψη φαγητού.\nΒασίζεται σε ...\nτρόφιμα φυτικής προέλευσης και απαγορεύει τα ζωικά προϊόντα, επιτρέπει όμως τα θαλασσινά και την κατανάλωση ψαριών σε προκαθορισμένες μέρες, όπως π.χ. του Ευαγγελισμού. Η αποχή από τα ζωικά προϊόντα αντισταθμίζεται με τη μεγαλύτερη κατανάλωση λαχανικών, φρούτων, δημητριακών, οσπρίων, ξηρών καρπών, σπόρων και λαδερών φαγητών.


Δύο αστυνομικοί έχασαν τη δουλειά τους επειδή κυνηγούσαν Πόκεμον - PrevezaNews.gr\n28. Ιουνίου 2022, 02:23\nΔύο αστυνομικοί έχασαν τη δουλειά τους επειδή κυνηγούσαν Πόκεμον\nΔεν απάντησαν σε κλήση για ληστεία\nNews Room11 Ιανουαρίου, 2022 15:420\nΔύο αστυνομικοί στις ΗΠΑ που κυνηγούσαν…Πόκεμον αντί να απαντήσουν σε μια κλήση για ληστεία έχασαν την δουλειά τους.\nΟι Λούις Λοτσάνο και Έρικ Μίτσελ αναζητούσαν φανταστικά πλάσματα στους δρόμους παίζοντας ένα παιχνίδι στο κινητό τους τηλέφωνο, όπως προκύπτει από δικόγραφα, αλλά τα πλάσματα αυτά ήταν χαρακτήρες Πόκεμον και όχι εγκληματίες.\nΗ καταγραφή των συνομιλιών τους μέσα στο αστυνομικό τους όχημα αποκάλυψε ότι είχαν δεχτεί την κλήση για βοήθεια από ένα κατάστημα στο Λος Άντζελες, αλλά είχαν επιλέξει να συνεχίσουν το παιχνίδι τους.\n“Ο αστυνομικός Μίτσελ ενημέρωσε τον Λοτσάνο ότι ο “Σνόρλαξ” είχε μόλις εμφανιστεί”, αναφέρεται στα έγγραφα που αφορούν την αποπομπή τους.\n“Για τα επόμενα 20 λεπτά περίπου έχουν καταγραφεί να συζητούν για τα Πόκεμον καθώς οδηγούν σε διάφορες τοποθεσίες όπου τα εικονικά πλάσματα εμφανίζονται μέσω των κινητών τους τηλεφώνων”.\nΣτη συνέχεια οι αστυνομικοί του Λος Άντζελες αφήνουν τον Σνόρλαξ και στρέφουν την προσοχή τους προς ένα Τοτζέτικ, το οποίο μάλιστα αποδείχτηκε δύσκολο να νικήσουν.\n“Να πάρει ρε φίλε. Αυτό με πολεμάει τρελά”, λέει ο Μίτσελ, σύμφωνα με τα έγγραφα που δημοσιοποιήθηκαν την περασμένη εβδομάδα.\nΚαι οι δύο κατηγορούνται για παράβαση καθήκοντος και έχουν παραδεχτεί ότι δεν ανταποκρίθηκαν στην κλήση για να μεταβούν στο σημείο ληστείας τον Απρίλιο του 2017.\nΩστόσο, αρνούνται ότι έπαιζαν Πόκεμον.\nΚαι οι δύο επέμειναν ότι απλώς συζητούσαν για το παιχνίδι.\nΤα Πόκεμον είχαν γίνει μόδα γύρω στο 2005 με εκατομμύρια χρήστες κινητών να είναι κολλημένοι στις οθόνες της συσκευής τους αναζητώντας φανταστικά πλάσματα.\nΤόσο δημοφιλές ήταν το παιχνίδι ώστε σε κάποιο σημείο πολλές στρατιωτικές εγκαταστάσεις προειδοποιούσαν τα στρατεύματα για τους κινδύνους αν κάποιος παίζει το παιχνίδι σε στρατιωτική βάση ή κοντά σε διαδρόμους προσγείωσης-απογείωσης.\nΟι λάτρεις του έχουν επίσης κατηγορηθεί ότι έχουν προκαλέσει τροχαία και τουλάχιστον ένα περιστατικό παράνομης διέλευσης συνόρου είχε “πρωταγωνιστή” κάποιον που επιχειρούσε “Να τα πιάσει όλα”.\nΤελευταία ενημέρωση 11 Ιανουαρίου 2022 15:42:51 από News Room\nπροηγούμενοΟι ωκεανοί της Γης συσσώρευσαν το 2021 θερμότητα-ρεκόρ\nεπόμενοΘετικός στον κορονοϊό ο αναπληρωτής υπουργός Νίκος Παπαθανάσης


Το κτίριο του Αρείου Πάγου EUROKINISSI\nΗ νέα άρνηση του Συμβουλίου Πλημμελειοδικών του Βόλου να δοθεί στον πολυισοβίτη της 17Ν ολιγοήμερη τακτική άδεια προκάλεσε την παρέμβαση της Εισαγγελία του Άρειου Πάγου.\n10 Μαΐου 2019 12:20\nΝα λάβει γνώση του βουλεύματος που εξέδωσε πριν λίγες ώρες το Συμβούλιο Πλημμελειοδικών του Βόλου, αλλά και του ιατρικού φακέλου του Δημήτρη Κουφοντίνα, ο οποίος βρίσκεται σε απεργία πείνας από τις 2 Μαΐου, ζητά η Εισαγγελία του Αρείου Πάγου.\nΗ ανώτατη δικαστική λειτουργός, Κένη Δημητρίου, λίγες μόλις ώρες μετά την απόρριψη ακόμα μίας αίτησης για χορήγηση τακτικής αδειας στο Δημ. Κουφοντίνα, παρήγγειλε μία σειρά από ενέργειες, και συγκεκριμένα να της διαβιβαστούν:\n- το βούλευμα του δικαστικού συμβουλίου του Βόλου,\n- ο ιατρικός φάκελος του Δημήτρη Κουφοντίνα,\n- η έκθεση της κοινωνικής λειτουργού της φυλακής και\n- το τελευταίο ιατρικό πιστοποιητικό από το νοσοκομείο όπου νοσηλεύεται ο Δημήτρης Κουφοντινας.\nΣτόχος της Εισαγγελέως του Αρείου Πάγου ειναι να μελετήσει το σύνολο των εγγράφων. Σε περίπτωση που η Ξένη Δημητρίου εκτιμήσει πως το υλικό δεν είναι ικανό για να οδηγήσει στην απόρριψη της αίτησης αδείας έχει τη δυνατότητα να ζητήσει την αναίρεση του δικαστικού βουλεύματος.\nΚατάληψη στα γραφεία της ΑΥΓΗΣ για τη μη χορήγηση άδειας στον Κουφοντίνα


ΕΠΙΒΕΒΑΙΩΜΕΝΗ - Αναζήτηση | palo.com.cy\n" ΕΠΙΒΕΒΑΙΩΜΕΝΗ " ( 1 )\nΜάθετε όλη την επικαιρότητα και τις πιο πρόσφατες ειδήσεις για την αναζήτηση ΕΠΙΒΕΒΑΙΩΜΕΝΗ στο Palo. Ενημερωθείτε για όλες τις τελευταίες εξελίξεις σχετικά με το θέμα: ΕΠΙΒΕΒΑΙΩΜΕΝΗ από τα μεγαλύτερα ελληνικά δημοσιογραφικά sites και blogs.\nΟ αναπληρωτής εκπρόσωπος του Γενικού Γραμματέα του ΟΗΕ, Φερχάν Χακ, ερωτηθείς σχετικά, είπε ότι δεν υπάρχει επιβεβαιωμένη ημερομηνία ή τόπος διεξαγωγής της. Όπως μεταδίδει ο ανταποκριτής του ΡΙΚ στη Νέα Υόρκη, σύμφωνα με πηγές στα Ηνωμένα Έθνη, η Τουρκία προέβαλε αντιρρήσεις στο να λάβει χώρα η τριμερής στο Παρίσι, με την αιτιολογία ότι πρόκειται για χώρα - μέλος της Ευρωπαϊκής Ένωσης. Δεν διευκρινίστηκε πάντως αν ο Τουρκοκύπριος ηγέτης ο οποίος θα συμμετείχε σ’ αυτήν, συμμερίζεται την άποψη τη\nΒρέθηκαν 1 αποτελέσματα για " ΕΠΙΒΕΒΑΙΩΜΕΝΗ " .


Αριστερά και Πολιτική: 1/2/2013 - 1/3/2013\nΣαμαράς: «Δεσμεύομαι προσωπικά ότι ο κατώτατος μισθός δεν θα μειωθεί».\nΜετάφραση: «Δεσμεύομαι προσωπικά ότι ο κατώτατος μισθός θα μειωθεί».\nΠρόκειται για κλασσικό αστό πολιτικό. Κάνει πάντα τα αντίθετα από αυτά που υπόσχεται στο λαό. Από τη μια ο λόγος της παραπλάνησης του λαού και από την άλλη της πράξης της εξουσίας του κεφαλαίου.\nΠως όμως δικαιολογεί την αντίφαση λόγων και έργων; Ο επίσημος κατώτατος μισθός που έχει ήδη μειωθεί και που στην πράξη μάλλον δεν υπάρχει στις επιχειρήσεις και έχει μειωθεί και άλλο, πρέπει να δικαιολογηθεί και πολιτικά. Έτσι δηλώνει γιατί οι εργαζόμενοι θα φταίνε που θα μειωθεί ο τελικά ο κατώτατος μισθός τους και θα ληφθούν νέα μέτρα. Διαβάζουμε από την συνέντευξή του στην καλή εφημερίδα Real News:\n«Σημειώνει (ο Σαμαράς) πως το ζητούμενο για φέτος είναι το πρωτογενές πλεόνασμα, ενω υπογραμμίζει ότι το πρόγραμμα αυτό «μπορεί να βγει» και να πιάσει τους στόχους του.\nΣε ερώτηση αν θα αλλάξει ο συνδικαλιστικός νόμος, ο κ. Σαμαράς δηλώνει πως «δεν μπορούμε να ανεχόμαστε ό,τι διαλύει τα πάντα…».\n«...κανένα πρόγραμμα δεν μπορεί να βγει»! Εδώ είναι η βάση της υπόθεσης. Με δυο λόγια για όλα θα φταίνε οι εργαζόμενοι. Ακόμη και για την αποτυχία του προγράμματος που θα τον αναγκάσει να… μειώσει τον κατώτατο μισθό, να λάβει νέα μέτρα αλλά και για να καταργήσει το δικαίωμα της απεργίας. Όλα με τη μία πάνω σε μια ψευδο-υπόσχεση για τον κατώτατο μισθό!!!\n«Άνθρακες ο θησαυρός» και το «δεύτερο Κατίν»...\nΌταν όμως το 2012 ανακοινώθηκε το πόρισμα των ερευνών, οι «ενδιαφερόμενοι» έσπευσαν να το θάψουν. Και αυτό γιατί τα ευρήματα από τις ανασκαφές αποδείκνυαν πέρα από κάθε αμφιβολία ότι τις εκτελέσεις τις είχαν διαπράξει οι Ναζί και όχι οι Σοβιετικοί. Μεταξύ άλλων, οι σφαίρες που βρέθηκαν στους μαζικούς τάφους είχαν διακριτικά που φανέρωναν, τόσο την προέλευσή τους (είχαν παραχθεί στην πολωνική πόλη Σκαρζίνσκο-Κάμενο, που από το 1939 κατεχόταν από τους Γερμανούς), όσο και τον χρόνο κατασκευής τους (το 1941, όταν η περιοχή της Δυτικής Ουκρανίας όπου έγιναν οι εκτελέσεις κατεχόταν από τους Ναζί).\nΟι ανασκαφές όμως ανέδειξαν και ένα πρόσθετο πολύ ενδιαφέρον εύρημα. Στους τάφους βρέθηκαν τα σήματα δύο Πολωνών αστυνομικών. Όχι όμως δύο οποιονδήποτε Πολωνών αστυνομικών. Σύμφωνα με τα πολωνικά αρχεία, το ένα από αυτά, το νο.1441 ανήκε στον Jozef Kuligowski και το άλλο, το νο.1099 στον Ludwik Malowiejski. Και οι δύο είχαν συλληφθεί το 1939 από τον Κόκκινο Στρατό και το χειμώνα του 1939-1940 βρίσκονταν κρατούμενοι στο στρατόπεδο Όστασκοβ για τους Πολωνούς αιχμαλώτους πολέμου στην σημερινή περιοχή του Τβερ.\nΣύμφωνα, όμως, με την περιβόητη «Απόφαση του Πολιτικού Γραφείου της 5ης Μαρτίου 1940», που πρωτοεμφανίστηκε επί Γκορμπατσόφ προς στοιχειοθέτηση της «σοβιετικής ενοχής» για το Κατίν, οι συγκεκριμένοι κρατούμενοι είχαν περιέλθει «στη διάθεση της NKVD1 στην περιοχή Καλίνιν». Για την περαιτέρω «απόδειξη» μάλιστα της «σοβιετικής ενοχής», είχαν «παρουσιαστεί» και τα σχετικά «έγγραφα» για τη μεταφορά των κρατουμένων από το Όστασκοβ στο Καλίνιν. Στη συνέχεια -και σύμφωνα πάντα με την αστική προπαγάνδα- όλοι δίχως εξαίρεση οι κρατούμενοι εκτελέστηκαν στο εκεί κτήριο της NKVD και θάφτηκαν στα περίχωρα του χωριού Μέντνοε, όπου σήμερα δεσπόζει «μνημείο» για τα «εγκλήματα του σταλινισμού». Και όμως, οι δήθεν εκτελεσμένοι από τη «μυστική αστυνομία του Στάλιν» την άνοιξη του 1940 βρέθηκαν 70 και πλέον χρόνια μετά σε ομαδικό τάφο, δολοφονημένοι από τους Ναζί το καλοκαίρι του 1941!\n1. NKVD: Λαϊκό Επιτροπάτο Εσωτερικών Υποθέσεων\nΑυτή η «γλυκανάλατη» αλλά τραγική κατά τα άλλα ιστορία με το παιχνίδι των πτωμάτων του Κατίν που κάνουν οι αντικομουνιστές φαίνεται πως ποτέ δεν θα τους βγει. Όσα έργα και αν γυρίσουν, όσους Κορμπατσώφ και Πούτιν και αν επικαλεσθούν δεν τους βγαίνουν τα υλικά. Στη θέση τους θα προτιμούσα να μείνω μόνο στην προπαγάνδα του Γκέμπελς παρά να ψάχνω σε επικίνδυνα για την προπαγάνδα μου πτώματα.\nΟ Βάϊντα μας είπε ότι τον πατέρα του τον σκότωσαν οι Σοβιετικοί στο Κατίν. Μάλλον δεν πρέπει να κοιμάται τόσο ήσυχος. Κανείς δεν ξέρει τι θα βγάλουν αύριο κάποιες νεότερες έρευνες των ίδιων των Πολωνών. Και τότε τι θα μας πει για το έργο του; όπως, τι λένε οι απόγονοι των δύο πολωνών αστυνομικών αν έκαναν το ίδιο λάθος να πουν κάποτε ό,τι λέει και ο Βάϊντα;\nΤο πλέον αστείο είναι ότι το θέμα το ανακυκλώνουν συνεχώς και κάθε χρόνο. Μέχρι και ολόκληρη η στρατιωτική και πολιτειακή ηγεσία της Πολωνίας σκοτώθηκε πηγαίνοντας να… γιορτάσει τη «θυσία του Κατίν» πριν τρία, αν δεν κάνω λάθος, χρόνια. Τόση δίψα για αντικομουνισμό! Αλλά για τους Πολωνούς που έχασαν 6 εκ. δολοφονημένους από τους Ναζί τι ακριβώς νόημα έχει το συνεχές κυνήγι για 3, 12, 17, 23, 30 χιλιάδες και δεν ξέρουμε πόσο θα τους αυξήσουν με ψέματα, νεκρούς του Κατίν; Ας αμφιβάλουν για το ποιος τους σκότωσε. Αλλά μπορούμε να αμφιβάλουμε εμείς γιατί κάποιοι εκεί το φουντώνουν τόσο ώστε να σκεπάζει ακόμη και τα 6 εκ. πολωνούς νεκρούς; Γίνεται να μη ξέρουμε γιατί;\nΜέσα στα ντόπια αντικομουνιστικά σχόλια για το Κατίν διάβασα και κάποια που έλεγαν ότι οι κομμουνιστές της Ελλάδας «έπνιξαν» το θέμα και ποτέ δεν το ανέφεραν γιατί ήξεραν καλά ποιοι ήταν οι ένοχοι! Εκτός του ότι έχω προσωπική εμπειρία που έμαθα το θέμα το 1964 από κομμουνιστές που μου είπαν και τη θέση τους, ανακάλυψα και ότι σε συνθήκες βαριάς παρανομίας το 1943, ο παράνομος Ριζοσπάστης είχε δύο άρθρα με ολόκληρο το θέμα του Κατίν στις 3 και 10 Μαΐου 1943! Δηλαδή λίγες μέρες μετά την… αποκάλυψη του Γκέμπελς. Τι να πεις για τους ψεύτες και συκοφάντες;\nΌσο για την αλήθεια τους; Ας τη βρουν στην πλέον αξιόπιστη πηγή: Στον Γκέμπελς. Αυτός πρώτος πήρε τα στοιχεία αυτός δεν άφησε σκοπίμως ούτε ένα στοιχείο πίσω του εκτός από την προπαγάνδα για το θέμα. Τα άλλα είναι εκ του πονηρού.\nΤέλος ποτέ και κανένας δεν απάντησε σε ένα αιχμηρό, δήθεν αθώο, σχόλιο του αντικομουνιστή Πούτιν πριν 3 χρόνια: Ναι οι σοβιετικοί φαίνεται ότι εκτέλεσαν τους Πολωνούς αξιωματικούς στο Κατίν. Όμως πιθανόν να το έκαναν για να εκδικηθούν την εν ψυχρώ εκτέλεση από τους Πολωνούς, 23.000 σοβιετικών αιχμαλώτων του Πολωνο-σοβιετικού πολέμου του 1920 (που κατέληξε σε ήττα των σοβιετικών και κατάληψη της δυτικής Λευκορωσίας, Ουκρανίας (και Λιθουανίας μαζί με την πρωτεύουσά της) την οποία μετά την είπαν Ανατολική Πολωνία για να φαίνεται κατακτημένη και όχι απελευθερωμένη από το σοβιετικό στρατό). Όλοι άκουσαν μόνο την πρώτη φράση του Πούτιν! Τη δεύτερη που βεβαίωνε για ένα καραμπινάτο και μη αμφισβητήσιμο, όπως του Κατίν, έγκλημα κατά της ανθρωπότητας κανένας δεν την άκουσε ούτε την είδε και όλοι περίπου βρήκαν εντελώς φυσιολογική την εκτέλεση 23.000 σοβιετικών αιχμαλώτων! Κανένας από το αστικότσιφλικάδικο δικτατορικό καθεστώς της εποχής και των σημερινών διαδόχων τους δεν έχει ανάγκη να δώσει εξηγήσεις ούτε να ζητήσει συγνώμη ούτε να γυρίσει ένα έργο, ούτε να προτείνει να γίνει δίκη… ενώ για το Κατίν οι «ιδέες» αυτές περισσεύουν.\nΘα απαντήσουν όμως οι Πολωνοί αστοί και κυβερνήτες σήμερα, γιατί εκτελέσθηκαν οι 23.000; θα μας που γιατί αυτοί είναι πιο ασήμαντοι από τους δικούς τους νεκρούς; Εμείς ξέρουμε βέβαια. Όπως ξέρουμε γιατί με τα χρόνια ανεβάζουν τον αριθμό των νεκρών. Θέλουν αν κάνουν έναν ευνοϊκό συμψηφισμό και να τους περισσέψουν νεκροί για τον αντικομουνισμό τους. Αλλά και το άλλο που ονομάζουν «Ανατολική Πολωνία» που κατέλαβαν οι Σοβιετικοί δήθεν όπως οι Ναζί, το κάνουν γαργάρα. Γιατί δεν ήταν ούτε πολωνικό έδαφος, ούτε πολωνικοί πληθυσμοί, ούτε ανατολική Πολωνία. Ήταν απλώς δυτικά σοβιετικά εδάφη με Λευκορωσικό και Ουκρανικό πληθυσμό πλην της Λιθουανίας που κατέλαβαν με πόλεμο οι Πολωνοί κάτω από την μεγάλη επίθεση των δυτικών με στρατούς που ακολούθησε την Οκτωβριανή επανάσταση. Έτσι την αποκατάσταση της εδαφικής ακεραιότητας της Σ.Ε. την ονόμασαν επίθεση κατά Πολωνικού εδάφους!\nΤέλος πάντων ο αντικομουνισμός δεν έχει ούτε άκρη ούτε αρχές. Ότι και να πούμε σε λίγο θα επανέλθουν για το Κατίν με «νέα ευρήματα» που δεν αποκλείεται να καταλήξουν να είναι όπως αυτά στον οικισμό «Βαλ» κοντά στο Βολόντιμιρ-Βόλιν της Δυτικής Ουκρανίας. Και αλλοί και τρις αλλοί μη τυχόν και βρεθούν και άλλα ευρήματα όπως των δύο αστυνομικών για επώνυμους Πολωνούς. Τότε θα πρέπει ο πολωνικός λαός να τους πάρει με τις πέτρες για τα 70 χρόνια ψέματα. Και ο Βάϊντα να γυρίσει το «70 χρόνια στην υπηρεσία του Γκέμπελς».


Κινητοποίηση του Συλλόγου Επαγγελματιών Δήμου Λαγκαδά\nΟλοκληρώθηκε η κινητοποίηση του Συλλόγου Επαγγελματιών Δήμου Λαγκαδά την Τετάρτη 6 Απριλίου στην πλατεία Λαγκαδά.\nΟι επαγγελματίες του Δήμου Λαγκαδά για δύο ώρες έκλεισαν τις επιχειρήσεις τους, προκειμένου να δώσουν το μήνυμα πως αν δεν ληφθούν αποτελεσματικά μέτρα το λουκέτο είναι προ των πυλών, με ότι αυτό συνεπάγεται στην οικονομία, αλλά και στην αύξηση της ανεργίας.\nΤα μέτρα που έχουν ληφθεί από την Πολιτεία σίγουρα δεν μπορούν επ΄ουδενί να χαρακτηριστούν επαρκή, ώστε να καταστήσουν βιώσιμες τις επιχειρήσεις, αφού η πανδημία, η ενεργειακή κρίση, η καλπάζουσα ακρίβεια, η αποδυνάμωση του εισοδήματος και συνάμα η συρρίκνωση της αγοραστικής δυναμικής των πολιτών, καθιστούν αναγκαία την άμεση λήψη ουσιαστικών ενισχυτικών μέτρων στήριξης προς κάθε μικρομεσαία επιχείρηση.\nΤα βασικά αιτήματα που διεκδικεί η Ελληνική Συνομοσπονδία Εμπορίου και Επιχειρηματικότητας (ΕΣΕΕ) είναι:\n• Πάγωμα της ρήτρας αναπροσαρμογής ενέργειας και μείωση των ειδικών φόρων κατανάλωσης.\n• Επέκταση της επιδότησης των δόσεων δανείων «Γέφυρα 2».\n• Ουσιαστική συμμετοχή της μικρομεσαίας επιχειρηματικότητας στο Ταμείο Ανάκαμψης.\n• Επιδότηση του μη μισθολογικού κόστους για την διατήρηση των θέσεων εργασίας.


Τραγωδία στη Σαντορίνη: Γάϊδαρος σκότωσε τουρίστρια :: Σπερχειός OnLine-Ενημέρωση Δυτικής Φθιώτιδας\nΣπερχειός Online > Τραγωδία στη Σαντορίνη: Γάϊδαρος σκότωσε τουρίστρια\nΤραγωδία στη Σαντορίνη: Γάϊδαρος σκότωσε τουρίστρια\nΈνα απίστευτο δυστύχημα συνέβη χθες στην Σαντορίνη με θύμα μία 67χρονη Γερμανίδα τουρίστρια η οποία έχασε την ζωή της όταν την ποδοπάτησε ένα γαϊδούρι.\nΌλα ξεκίνησαν όταν η τουρίστρια με τον σύζυγό της και την παρέα τους αποβιβάστηκαν από το κρουαζιερόπλοιο που έδεσε στον παλιό λιμάνι των Φηρών για να κάνουν βόλτα στο κέντρο του νησιού και αργότερα το βράδυ να αποχωρήσουν για την Μύκονο.\nΗ παρέα απολάμβανε την βόλτα της όταν ξαφνικά ένα από τα γαϊδουράκια που χρησιμοποιούν οι τουρίστες ξέφυγε από τον ιδιοκτήτη του και άρχισε να τρέχει αφηνιασμένο. Το ζώο χτύπησε αρχικά την τουρίστρια και στη συνέχεια την ποδοπάτησε με τον ιδιοκτήτη του να τρέχει πανικόβλητος από πίσω του προσπαθώντας να το συγκρατήσει.\nΤραγική φιγούρα ο σύζυγος της 67χρονης που χθες γιόρτασε μαζί της τα γενέθλιά της, δεν μπορούσε να πιστέψει το κακό που τους βρήκε και υποβασταζόμενος μεταφέρθηκε πίσω στο κρουαζιερόπλοιο από την παρέα του.\nΟ ιδιοκτήτης του ζώου βρίσκεται υπό κράτηση στο αστυνομικό τμήμα της Σαντορίνης και καταθέτει για το περιστατικό στο πλαίσιο της προανάκρισης.